Манчестердаги «асал ойи» ниҳоясига етди\nМанчестердаги «асал ойи» ниҳоясига етди, декабрдан буён умуман мағлубиятга учрамай келган Сульшер охирги 4 ўйиннинг 3тасида ютқазди. Бу яқинда 3 йиллик шартнома имзолаган мураббийдан кўра, жамоа таркибида муаммолар борлигини яна бир бор намоён қилди. Ўз-ўзидан ёзда Манчестерни тарк этиши керак бўлган асосий номлар ва янги харидлар ҳақида хабарлар пайдо бўлди. Бу маълумотлар миш-миш эмас, ВВС, Sky ва Independent каби йирик нашрлар томонидан тарқатилаётганини эътиборга олиб, вазиятга чуқурроқ қарашга уриндик. Хўш, Манчестернинг бу ёзи қандай бўлади?\nХуан Мата ва Андер Эррера\n2014 йилнинг январида ўша пайтда АПЛ учун рекорд миқдор бўлган 37 миллион фунт эвазига «Челси»дан сотиб олинганди. Мата «Олд Траффорд»да тўртинчи мураббий билан ишлаяпти, аммо уларнинг ҳеч бирида алмаштириб бўлмас футболчи, жамоа етакчисига айланмади. Шу билан биргаликда, барқарор равишда фойдали футболчи бўлди, керакли пайтда, баъзи паллаларда муҳим фигурага ҳам айланди.\nМатанинг Манчестерга керак бўлмай қолганини айтиш мушкул, аммо футболчи шу ойда 31 ёшга тўлади. Бу ёшдаги футболчига клуб фақат қисқа муддатли шартнома таклиф қилиши мумкин, Мата эса, фаолиятидаги охирги йирик шартнома учун бошқа вариантлар излаши мантиқан тўғри. Испаниялик ярим ҳимоячи 3-4 йиллик шартнома таклиф қиладиган ва бу даврда асосий таркибдан жой бера оладиган бошқа клублардан таклиф кутиши мумкин. Зеро, у ёзда эркин агентга айланади. Хуаннинг собиқ клуби «Валенсия», Италиянинг «Интер» ва ҳатто «Барселона» варианти ҳам тилга олинмоқда. Аниқки, каталонияликлар ҳам катта шартнома таклиф қилишмайди, аммо Испанияга қайтиш, бир қатор совринлар ютиш, ва албатта, Месси билан бирга ўйнаш таклифи ҳар қандай футболчини ўйлантириш табиий.\nЎз вақтида Андер Эррерани ҳам Давид Мойес олиб келиши мумкин эди, аммо баъзи тушунмовчиликлар туфайли, бу трансфер бир йилга кечикиб, Андер Манчестердаги дебютини Луи ван Гаал қўл остида қилганди. Матадан бир ёш кичик, лекин ҳамюртига берилган таърифларнинг кўпи унга ҳам тушади. Эррера айниқса, майдонда бор куч билан ҳаракат қилиши, «МЮ»га чин дилдан мухлислик қилиши билан ҳам фанатларнинг севимли футболчисига айланган, 2016/17 йилда клубнинг энг яхши футболчиси деб эътироф этилган.\nМатадан фарқли равишда, Эррера Сульшер қўл остида асосий футболчилардан бирига айланди, Погба ва Матич билан биргаликда ярим ҳимоядаги учликни ташкил қилди. Албатта, клуб уни олиб қолишга уринади, аммо жуда кўп нашрлар унга «ПСЖ» томонидан яхши шартнома таклиф қилинаётганини ёзишмоқда. Парижликлар Эррера билан ҳафтасига 200 минг фунт маош назарда тутилган 4 йиллик шартнома тузишга тайёрлиги айтилмоқда. «МЮ» эса таклиф миқдорини 170 минг фунтдан оширмоқчи эмас.\nБу ерда ҳам клубни тушунса бўлади. Эррера бугунги кунда фойдали футболчи, аммо унинг асосий устунликлари, масалан ўйинни бошқариш, заргарона паслар бериш эмас, асосан жисмоний ҳаракат талаб қиладиган фазилатлардир. Табиийки, йилдан-йилга Эрреранинг фойдалилик коэффициенти тушиб боради. Юқори маош билан эса, уни сотиш қийинлашиб кетади. Шундоқ ҳам, клуб айнан шу борада яхши ишлай олмагани учун сўнгги йилларда яхши пулга футболчи сота олмаяпти. Ҳар йили жамоа ўйинига жавоб бера олмайдиган, аммо юқори маоши туфайли сотиб юборишни ҳам иложи бўлмаган «балласт» етарли бўлмоқда.\nАгар «ПСЖ»нинг таклифи ўз тасдиғини топса ёки бошқа шу каби таклифлар кузатилса, «МЮ»га футболчини олиб қолиш осон бўлмайди. Бу масалада клуб раҳбариятининг жиддий хатоси бор. Айнан бугун «ПСЖ»дан ошириб таклиф бериш мантиқан нотўғри экани аниқ, аммо Вудворд футболчи билан аввалроқ, парижликлар таклиф билан чиқмасдан олдин келишиб қўйиши лозим эди. Жамоа учун фойдали бўлган футболчининг шартнома муддати 3 ой қолгунча «жим юриш» замонавий шартларда энг юмшоқ қилиб айтганда, «соддалик»дир.\nКлубнинг балки сўнгги ўн йилликдаги энг омадсиз харидларидан бири. Олдинги «7»лар Анхел Ди Мария ва Мемфис Депай каби трансферлари ҳам «чакки» бўлмаганди, аммо бу футболчилар ўзига яраша нархга сотилган ва трансфернинг қайсидир қисми қопланган. Англияда энг катта маош билан шартнома имзолаган Санчесни бирор клубга сотиш ҳам у қадар осон бўлмаслиги турган гап.\nИккинчидан, айнан унинг келиши Моуриньо жамоасидаги муҳитнинг бузилишида туртки бўлганди. Погба билан муаммолар, Марсиял ёки Шоудаги норозиликлар айнан Санчес учун имконият бошқаларга нисбатан кўпроқ тақдим этилавериши оқибатида юзага келган. Янги шартномалар бўйича бугунги оғир жараённинг ҳам сабабчиси ўша трансфер – Давид де Хеа Санчесники каби маош талаб қилмоқда, Эррерага ҳам бу ҳолат таъсир қилгани шубҳасиз.\nСульшер даврида ҳам Санчесга етарлича имконият берилди, аммо Рэшфорд, Марсиял ва Лукаку билан рақобатда катта фарқ билан ютқазаётган Алексис бунинг устига жароҳатланиб ҳам олди. Янги харидлар, маошлар мувозанати учун Санчеснинг сотилиши жуда муҳимдир. Клуб бу борада ён босиши, балки аслидан арзонроқ шартларда ҳам уни қўйиб юборишга рози бўлиши мумкин. Бундай жараёнларни жуда яхши кузатадиган «Ювентус» ва «Бавария» чилилик футболчига бефарқ эмасликлари ҳақида хабарлар ҳам пайдо бўлган.\nЖозе Моуриньонинг Манчестердаги илк харидларидан бири. Дастлабки ўйинларда жуда яхши таассурот қолдириб, ҳимоя чизиғининг етакчисига айланган Байи кейинчалик ишончни йўқотди. Унинг иқтидори, индивидуал маҳорати ҳали ҳам шубҳа остига олинмайди, лекин баъзида ўзига хаддан ташқари ишониб юбориши, совуққонликни сақлаб олмаслиги натижасида бир қатор қўпол хатоларга йўл қўйди. Бунинг устига жароҳатга мойил ҳам – ушбу мавсум Байи ўйинга тўлиқ тайёр бўлган ҳолатлар жуда кам бўлди. Бир йил кейин сафга қўшилиб, кўп борада Байидан ортда бўлган Виктор Линделёф ушбу мавсумда ҳар жиҳатдан ўсди ва Моуриньонинг ҳам, Сульшернинг ҳам дастлабки танловига айланди.\nКатта эҳтимол билан ёзда яна бир марказий ҳимоячи сотиб олинади ва у ҳолда Байи камида Линделоф ва Смоллингдан кейин учинчи вариантга айланиб қолади. Ёш ва иқтидорли ҳимоячини бу қониқтирмаслиги аниқ. Клуб учун ҳам Байининг трансфери фойдалироқ бўлиши мумкин.\n2020 йилда Байининг шартнома муддати ўз ниҳоясига етади. Янги шартнома ёки эскисини узайтириш ҳақида хабарлар йўқлигидан келиб чиқсак, бундай музокаралар ҳам фаол тарзда ўтмаяпти. Демак, клуб ёзда Байини сотиб юборишга қарши эмас, мабодо бунинг иложи бўлмаса, балки янги шартнома ҳақида янги мавсумда ўйлаб кўриш мумкин бўлади.\n2015 йилда Луи ван Гаал томонидан 12 миллион фунт эвазига олиб келинган. Италиялик қанот ҳимоячиси ёмон бошламаганди, лекин кейинчалик асосий таркибдан четда қолди. Тактик жиҳатдан италиялик ҳимоячиларга хос равишда жуда яхши шаклланган бўлишига қарамай, айнан АПЛ учун жисмоний тарафдан муаммоларга дуч келди. Айниқса, яккакурашларда ва тўп назорат қилишда темпга дош беролмади.\nЗахира вариант сифатида фойдали, маоши ҳам катта эмаслигини эътиборга олсак, қолиши мумкин. Аммо ёзда эркин агентга айланадиган Маттеода «МЮ»дан кўра қизиқроқ, муҳими, майдонга кўпроқ тушиладиган вариантлар бор. Англияда ишончли кўринмаган бўлса-да, у Италиянинг ҳар қандай жамоасида ўйнай олади, буни терма жамоадаги ўйинлари орқали ҳам кўрганмиз.\nХабарларда ёзилишича, «Интер» унга шартнома таклиф қилмоқда, шунингдек, икки йилдан бери «Ювентус» ҳам Маттеони ўз сафида кўришни истаётгани янгилик эмас. Катта эҳтимол билан Дармиан ёзда Италияга қайтиб кетиши мумкин.\nБу руйхатда Алекс Фергюсон даврида олиб келинган ягона футболчи. Валенсия 2009 йилда, Роналдунинг ўрнини босиш учун олиб келинган ва ҳатто унга «7» рақам берилганди. Антонио бу босимни кўтара олмади ва ўз истаги билан бу рақамдан воз кечганди ҳам.\nУмуман олганда, ундан «янги Роналду» чиқмаган бўлса-да, қарийб ўн йил барқарор ва фойдали тўп сурди, сўнгги йилларда жамоа сардорига айланди. Аммо ушбу мавсумда Антониода ҳам муаммолар юзага келди – аввалига кичик жароҳатлар, Моуриньо билан тушунарсиз муносабатлар, инстаграм билан боғлиқ воқеалар, давомидан яна жароҳат. Хуллас, Валенсия бу мавсумда АПЛда атиги 5 ўйинда майдонга тушди. Охирги ва Сульшер қўл остидаги ягона ўйин – 3 январдаги «Ньюкасл»га қарши учрашув.\nВаленсия ҳозирда машғулотларга қайтгани айтилмоқда ва балки, Эшли Янгнинг қизил карточкасидан кейин, навбатдаги турда уни кўришимиз ҳам мумкин. Лекин Валенсиянинг жамоани тарк этиши аниқ. Футболчига АПЛда ҳам жиддий қизиқишлар бўлиши турган гап, масалан, «Арсенал» ва «Вест Ҳем» вариантлари кўпроқ тилга олинмоқда.\nЖЕЙДОН САНЧО «Боруссия Д»\n19 мартда 19 ёшга тўлган инглиз футболчиси Лондонда таваллуд топган. «Уотфорд» ва «Манчестер Сити» тарбияланувчиси бўлган ҳужумчини «Боруссия» 2017 йилнинг ёзида, «Барселона»га сотилган Усмон Дембеле трансферидан тушган маблағнинг ўндан бирини сарфлаб сотиб олади. Бир йил ўтиб эса, Санчо нафақат Германиянинг, балки Европанинг энг ёхши ёш футболчиларидан бирига айланди, жамоасининг 21 голида (9 гол, 13 пас) бевосита иштирок этди.\nЁзда футболчи билан қизиқадиганлар кўп бўлади, лекин талабгорлар ичида фаворит сифатида «Манчестер Юнайтед» номи тилга олинмоқда. Футболчининг ўзи Англияга қайтмоқчи, инглиз топ-клублари ичида эса, Санчонинг трансфер нархини «фэйр плей» доирасида тўлай оладиган ва футболчига асосий таркибдан кафолат бера оладиган клуб «МЮ»дир.\nЖейдон асосан ўнг қанотда ҳаракат қилади. «МЮ»да эса, айнан мана шу позиция бир неча йилдан бери оғриқли саналади. Марсиял – Рэшфорд – Санчо учлигини олдинги чизиқда кўриш Сульшернинг асосий истакларидан бири экани айтилмоқда. Санчонинг нархи тахминан 80-90 миллион фунт деб баҳоланмоқда.\nААРОН УАН-БИССАКА «Кристал Пэлас»\nАсл келиб чиқиши конголик бўлган ва ушбу мамлакат ўсмирлари таркибида майдонга ҳам тушган ўнг қанот ҳимоячиси кейинчалик Англия ёшлар терма жамоасидан таклиф олди. 22 ёшли футболчи айниқса, ушбу мавсумда «Кристал Пэлас» таркибида ёрқин ўйин кўрсатмоқда. У август-октябрь ойларида қаторасига уч ой жамоанинг энг яхши ўйинчиси деб ҳам эътироф этилди.\nБиссака тахминан 30-40 миллион фунт эвазига Антонио Валенсия ва Эшли Янгга асосий ўринбосар бўла олиши мумкин. У ва Диегу Далот келажакда «МЮ»нинг ўнг қанотини ташкил қилиши кутилмоқда.\nКАЛИДУ КУЛИБАЛИ «Наполи»\nАгар Моуриньо истеъфога чиқарилмаганда, балки январдаёқ ушбу футболчи Манчестерга келиши мумкин эди. 27 ёшли сенегаллик футболчи ҳақида ўтган йилнинг ёзидан гапирила бошлаган, аммо неаполликлар қўйган катта нарх «МЮ»ни тўхтатганди. Ўша нарх, яъни тахминан 100 миллион евро, ҳали ҳам ўзгаргани йўқ, аммо манчестерликларнинг вазиятга бўлган муносабати ўзгаргани табиий. Жамоа ҳимоя марказида яққол муаммоларга дуч келмоқда ва айниқса, тажрибали топ-ҳимоячининг жамоа ўйинига қай тариқа таъсир қилиши мумкннлиги Виржийл ван Дейк транферида ҳам кўринди. «Ливерпуль» уни қарийб 90 миллион еврога сотиб олганида, кўпчилик ҳайрон қолган, аммо ҳозирда ҳеч ким ўша рекорд нархни эсламаяпти ҳам.\nКулибали «Наполи»да сўнгги мавсумини ўтказаётгани ҳам, унинг инглиз футболига мослашиб кетиши ҳам ҳақиқатга яқинроқ, фақат ягона тўсиқ унинг трансфер нархи «МЮ»нинг бошқа вариантларга мурожаат қилишига сабаб бўлмайдими? Масалан, Сульшер кўпроқ Рафаэль Варанга қизиқмоқда, лекин катта эҳтимол билан Зинедин Зидан франциялик ҳимоячини олиб қолишнинг уддасидан чиқса керак. «Реал» билан барча совринларни ютган Вараннинг бошқа саргузашт истаб қолишигина «МЮ»га имконият қолдириши мумкин.\nДЕКЛАН РАЙС «Вест Ҳэм»\nЭрреранинг кетиши мумкинлиги, Фреднинг ҳали ҳам жамоа ўйинига мослашиб кетмагани, Матичнинг ёш эмаслиги «МЮ»га таянч ярим ҳимоячи излаш эҳтиёжини ҳам яратиши турган гап. 15 ёшигача «Челси»да тарбияланган, кейин эса «Вест Ҳэм» академиясига ўтиб, 2 йилдан бери ушбу жамоа сафида тўп суриб келаётган Деклан фойдали харид бўлиши мумкин.\nАрзонроқ, инглиз футболи синовидан ўтган, захирада қолиб, керакли пайтда Матич ёки МакТомминини алмаштиришга тайёр бўлган 20 ёшли футболчининг харидидан минусларни топиш мушкул. Ҳақиқий таянч яримҳимоя футболчиси ва шу билан бирга, майдонни яхши кўра олиш қобилияти туфайли ҳимоя ва ярим ҳимоя ўртасида боғловчилик қила олади. «Вест Ҳэм» бош мураббийи Мануэль Пеллегрини уни Хавьер Маскеранога қиёслаб, айни пайтда Англия терма жамоаси учун энг яхши тайёр таянч ярим ҳимоячиси эканини айтди.\nКелиб чиқиши ирландиялик бўлиб, 2019 йили Англия терма жамоасига чақирилгунча барча ёшдаги Ирландия терма жамоаларида тўп сурган Райс балким Манчестернинг янги Рой Кини бўлиши мумкин.\nБу номлардан ташқари ҳам, исми «МЮ» билан боғланаётган бир қатор футболчилар бор. Масалан, «Барселона»га мослаша олмаётган Филипе Коутиньо агар сотиладиган бўлса, унга асосий талабгор сифатида «МЮ» номи тилга олинмоқда. Шунингдек, «Челси»нинг ёш иқтидори Каллум Ҳадсон-Одои ҳам жамоадаги ноаниқлик туфайли янги шартнома тузишга шошилмаяпти. Бу ҳолат ҳам «Манчестер Юнайтед» кузатувида. «Атлетико»нинг 25 ёшли ярим ҳимоячиси Саул Нугьес ҳам икки Манчестер клубининг қизиқиш доирасига кириб қолган.\nКетадиганлар орасида, яна Маркус Роҳо, Фил Жонс, Эшли Янг каби футболчиларнинг ҳам, мос таклифлар чиққанда жамоани тарк этиш эҳтимоли мавжуд. Бу номларнинг барчаси Сульшер қўл остида асосий футболчи бўлмаслиги ҳақиқатга яқинроқ. Ёзда амалга оширилиши керак бўлган яна бир асосий вазифа – Давид де Хеа масаласига ойдинлик киритишдир. Дарвозабоннинг шартномаси 2020 йилда ниҳоясига етади. Бир йилдан кейин Давиднинг текинга кетиб қолмаслиги учун янги келишувга эришилиши шарт. Бир томондан Де Хеанинг испан дўстлари Манчестерни тарк этишга яқинлиги унинг қарорига салбий таъсир қилса, балким клубнинг трансфер сиёсати ва ёздаги амбициялар Де Хеани янги шартномага ундаши мумкин.\nАлбатта, учинчи томоннинг ҳам позицияси муҳим – дарвозабон учун асосий талабгор бўлган «Реал»нинг қизиқиши қай даражада бўлади? Куртуа, Навас каби топ-дарвозабонлар, шунингдек, ўз ўғли мисолида номзодларга эга бўлган Зидан бу сафар Де Хеани қаттиқ хоҳламаслиги мумкин.\nФИФА бир мавсум давомида учта жамоада ўйнашга рухсат берди\nДэвид Бекҳэм ва унинг узатмалари\nХатоларни тахлил қилиб улар устида ишлаш пайти келди\nРой Кин: Мен «Манчестер Юнайтед» футболчиси эдим\nМаркус Рашфорд: «Икки ой аввал «МЮ»га кўпчилик ишонмаётганди»


“Китобни яқинлаштириб” – Тошлоқ тумани маҳалларида кўчма кутубхона очилди. 06.07.2017 12:13\n2017 йил 5 июль куни хизмат кўрсатиш бўлими ходимлари томонидан Тошлоқ тумани “Садда” ва “Хотинқуми” маҳаллаларида кўчма кутубхона ташкил этилди.\nЎзбекистон Республикаси Президентининг 2017 йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида” ги фармойиши китобларни чоп этиш ишларини ривожлантиришга янги туртки берди, китоб ва китоб мутолаасини тарғибот қилишда янги масалаларни кенгайтирди.\nМутолаа саводхонликни оширишда, фикрлаш доирасини кенгайтиришда, бадиий жиҳатдан юксак, интеллектуал савияни ўстиришда асосий восита бўлиб ҳисобланиб келган. Ҳар қандай кутубхона фаолиятининг асосий йўналиши эса китобни тарғиб қилиш ва мутолаага йўналтирилган. Шунинг асосида Тошлоқ тумани “Садда” ва “Хотинқуми” маҳалла қўмиталарида кўчма кутубхона ташкил қилинди. Ўзбекистон Республикаси Президенти Ш.Мирзиёевнинг фармойишида акс этганидек, чекка қишлоқлардаги аҳолини ҳам китоб билан таъминлаш кутубхоналарнинг зиммасидадир. Ахмад Фарғоний номидаги вилоят АКМ хизмат кўрсатиш бўлими маҳалла қўмиталарида 200 дан ортиқ нашрлар, улардан 50 таси энг кўп сўраладиган китоблардан иборат кўчма кутубхонани ташкиллашди. Китоблар орасида бадиий адабиётлар, энциклопедиялар, кичик ёшдаги китобхонлар учун эртаклар, ўсмирлар учун илмий-оммабоп нашрларни кўриш мумкин.\nМаҳалла қўмиталарида ташкил қилинган кўчма кутубхоналарга масъул ходимларга китобхонларга хизмат кўрсатиш бўйича маслаҳатлар берилди ва услубий ёрдам (китобхон формулярини тўлдириш, китобхонларни рўйхатга олиш, китобни қўлга бериш, шунингдек фондни сақлаш бўйича) кўрсатилди. “Садда” маҳалла қўмитаси ходими Ф.Ўринбоева ва “Хотинқуми” маҳалла қўмитаси ходими З. Юсуповалар китобларни тарғибот ва тақдим қилиш билан бирга, аҳолини қизиқтирган янги адабиётлар рўйхатини тузиш билан ҳам шуғулланишади. Аҳолининг талабига биноан кўчма кутубхона фонди доимий равишда янгиланиб борилади.


Россиялик экспертлар: Шавкат Миpзиёевнинг саъй-ҳаpакатлаpи туфайли Ўзбекистон дунёга очилмоқда - Халқ сўзи\nРоссиялик экспертлар: Шавкат Миpзиёевнинг саъй-ҳаpакатлаpи туфайли Ўзбекистон дунёга очилмоқда\n12:18 16 Октябр 2018 Жамият\nЎзбекистон Президенти Францияга, шу орқали Европа иттифоқигаилк расмий ташрифини амалга оширди. Унинг аҳамияти ҳақида турли мамлакатларнинг эксперт доиралари ўз мулоҳазаларини баён қилмоқда. Хусусан, россиялик таҳлилчиларнинг фикрлари “Sputnik” агентлиги томонидан эълон қилинди.\n“Независимая газета” шарҳловчиси, Марказий Осиё бўйича эксперт:\n— Президент Шавкат Мирзиёев ўзининг Парижга ташрифи билан, таъбир жоиз бўлса, иккинчи доира мамлакатлари билан ҳамкорлик ўрнатишнинг янги босқичини бошлаб берди. Биринчи доирада Марказий Осиёдаги қўшни давлатлар, Россия, Хитой, Туркия ва Ҳиндистон қамраб олинган эди. Франция эса ўзбек етакчиси ўз лавозимига киришганидан буён сафар қилган дастлабки Европа иттифоқи мамлакати бўлди. Қолаверса, бу Ўзбекистон раҳбарининг Парижга сўнгги 20 йилдан зиёд вақт ичидаги илк ташрифидир.\nГеографик узоқлик, иқтисодиёт, умуман, ҳаёт тарзи тузилишидаги фарқларга қарамай, Франция ва Ўзбекистон ўртасида қандайдир ўхшашликлар мавжуд. Ҳар икки давлат ўз минтақасидаги ўрнини мустаҳкамлашга интилмоқда ва ташқи сиёсий фаоллик кўрсатяпти. Елисей саройида Макрон ва Мирзиёев томонидан минтақавий ва халқаро кун тартибидаги сиёсий, шу жумладан, хавфсизлик муаммолари ва терроризмга қарши кураш масалалари муҳокама қилингани бежиз эмас. Макрон терроризмга қарши кураш мавзусини аллақачон Франция дипломатиясининг устувор йўналишига айлантирган. Унинг устидан ғалаба қозониш Афғонистондаги можарони ҳал этиш бўйича масъулиятни ўз зиммасига олган Ўзбекистонга ҳам боғлиқ. Бир қатор белгиларга қараб хулоса қиладиган бўлсак, Франция Ўзбекистон учун ўарб дунёсига етакловчи ва Европадаги биринчи сиёсий ҳамда иқтисодий шерикка айланиши мумкин.\nМосква давлат халқаро муносабатлар институти таҳлил маркази директори, сиёсий фанлар доктори:\n— Франция немис — француз жуфтлиги шаклланган ЕИда ҳал қилувчи ўрин тутадиган энг кучли давлатлардан бири ва ўтган асрнинг 90-йилларидан буён Марказий Осиё минтақасига унинг муайян қизиқишлари бор. Ҳозир французлар, ўзлари эътироф этганидек, Ўзбекистонни қайтадан кашф қилаётир. Жадал ривожланиб бораётган Ўзбекистон иқтисодиётига француз бизнесининг эътибори кучаймоқда. Бу эса ҳам мазкур мамлакатда, ҳам бутун Марказий Осиёда юз бераётган ижобий ўзгаришлар натижасидир.\nРасмий Тошкентнинг Францияга қизиқиши ўз-ўзидан маълум. Ушбу интилишнинг моҳияти Мирзиёев Ўзбекистонни бутун дунёга очаётганида намоён бўлади. Бу жиҳатдан дипломатик прагматизмнинг ўрнини ҳам ёдга олиш жоиз. Чунки иқтисодий ўсиш суръатларини ошириш учун республикага инвестициялар зарур. Айнан шу мақсадда мамлакатда маълум маънода сиёсий либераллашув амалга оширилмоқда, давлатнинг халқаро имиджи яхшиланяпти. Буларнинг барчаси инвестициялар жалб қилиш учун имкониятлар яратади. Европалик сармоядорлар ушбу жараёнда ўзига хос ўрин тутиши мумкин.\nШавкат Мирзиёев ва Эммануэль Макрон ўртасидаги расмий Тошкентнинг “ThalesAleniaSpace” билан қўшма лойиҳаларни рўёбга чиқариш борасидаги келишувларини мазкур ташрифнинг нафақат ажойиб натижасигина эмас, ҳатто“дурдонаси” дея таърифлаш мумкин. Коинот ва мудофаа соҳасида Европада етакчилардан бири бўлган ушбу компаниянинг йиллик савдо айланмаси 18,5 миллиард АҚШ долларини ташкил этади. Бу битим Ўзбекистон, унинг ортидан бутун Марказий Осиё учун интеграциялашган сунъий йўлдош тизимлари бўйича ҳамкорликдан тортиб, Ўзбекистонни кенг йўлли сунъий йўлдош алоқасига улаш учун инфратузилма яратишгача бўлган технологияларнинг янги оқимини очиб беради.\nСтратегик баҳолаш ва прогнозлар маркази бош директори ўринбосари:\n— Париж ва Тошкент Ўзбекистонда коинот соҳаси учун саноат базасини барпо этишга киришди ва бу маҳаллий кадрларни тайёрлаш ҳамда жалб этиш орқали амалга оширилади. Париж ҳам, “ThalesAleniaSpace” раҳбарияти ҳам Тошкент билан келишувга катта муваффақият деб қараётгани, шубҳасиз. Лоақал Франция учун ҳозирча Марказий Осиёнинг Россия томонидан эгалланган сунъий йўлдош сигналлари бозорига йўл очилаётганини ҳисобга олсак ҳам, шундай хулоса қилиш мумкин. Аэронавтика, коинот, мудофаа ва киберхавфсизлик соҳаларида фаолият юритадиган “ThalesAleniaSpace” компанияси эса ишлаб чиқариш базасини кенгайтириш ва ўз маҳсулотлари учун янги харидорлар топиш имконига эга бўлади.\nФранцуз томони учун муваффақиятлар кўпроқ “миқдор” жиҳатдан аҳамият касб этса, Ўзбекистон сон эмас, сифатга эга чиқади. Чунки ушбу келишувлар, ҳеч муболағасиз маҳаллий саноатга космик истиқболларни очиб беради ва бошқа барча ижобий натижалар билан бир қаторда Тошкентнинг минтақадаги мақомини кескин оширади. Французларнинг таклифидан сўнг расмий Тошкентга Пекин, Москва, Нью-Деҳли ва Анқара томонидан ҳам жиддий таклифлар келиши муқаррар, деб хулоса қилинган “Sputnik” материалида.


UzNews - Тошкентда икки фуқаро ИИО ходимлари томонидан калтаклангани ҳақида хабар тарқалди\nТошкентда икки фуқаро ИИО ходимлари томонидан калтаклангани ҳақида хабар тарқалди\nУшбу ҳолат юзасидан Бош прокуратура томонидан терговга қадар текширув ўтказилмоқда.\nЎзбекистонда зўравонликка қарши мустақил лойиҳа Nemolchi.uz билан боғланган ёшлар ҳуқуқ-тартибот идоралари ходимлари томонидан калтаклангани ҳақида хабар беришди.\n"Жорий йилнинг 7 июндан 8июнь кунига ўтар кечаси икки нафар ходим Йўлдошев Aзиз ва Қаҳрамонов Нурабек мени ва дугонамни қаттиқ калтаклашди, бурнимни синдиришди, кўкрак ва қорнимга тепишди, жинсий зўравонлик қилиш билан қўрқитишди, сўкишди ва ҳақорат қилишди. Йигитимни эса ярим ҳушсиз ҳолатда калтаклашди: мияси чайқалган, қон қуйилган, кўплаб гематомалар бор", — деди жабрланувчи.\nУларнинг сўзларига кўра, ходимлар шахсни тасдиқловчи ҳужжатларни текшириш мақсадида уй яқинида уларнинг олдига келишган. Улар ходимларга ҳужжатларни беришган, фуқароларнинг шахсига аниқлик киритилган бўлсада, уларни ИИБ бўлимига олиб борамиз, дейишган. Ёшлар бунга асос йўқлиги сабабли милиция бўлимига боришдан бош тортганига қарамай, уларни мажбуран машинага ўтқазиб, Мирзо Улуғбек тумани ИИБга олиб кетишган. Қиз телефонида сақлаган видеони ходимлардан бири ўчириб ташлаган. Вокзалда ёшлар текширилиб, қонунбузарлик аниқланмагани учун қўйиб юборилган.\nБироқ Йўлдошев Aзиз ва Қаҳрамонов Нурабек телефонларини олиб, қаергадир олиб кетиш кераклигини айтишган. Қиз рад этгач, ходимлардан бири уни мажбуран машинага судраб олиб, юзига мушт тушириб, бурнини синдирган. Қизни ҳимоя қила бошлаган йигитни улар бир неча маротаба уриб қўлига кишан солинган ва шунингдек, машинага ўтқазишган.\nЙўлда қиз қаерга кетаётганларини сўраган, аммо ИИО ходимлари кулиб, жинсий зўравонлик билан таҳдид қилишган. Яна қизни ҳимоя қила бошлаган йигитни машина ичида "дубинка" билан калтаклаган. Кейин йигитни машинадан тушириб, яна калтаклай бошлашган. Шу пайт қиз қочиб кетмоқчи бўлган, бироқ ходимлардан бири уни ушлаб, кўкрагига, ошқозонига тепган ва машинага ўтказиб, устидан қулфлаб қўйган.\nШундан сўнг жабрланганлар 3-сонли ИИБга келтирилган. Қиз ҳайз кўрганлиги сабабли ошқозонига урилган зарбадан қон кетаётган бўлган, бироқ станцияда унга ҳеч ким ёрдам бермаган. Қолаверса, ҳеч ким уларнинг яқинларига ҳибсга олингани ҳақида хабар бермаган ва ёшларнинг ўзлари билан боғланишларига рухсат бермаган.\nЭртаси куни қариндошлари уларни топишган. Қизнинг опасининг сўзларига кўра, уни қўрқитишган, у нафақат жисмонан, балки маънавий жиҳатдан ҳам жароҳатланган. Улар ҳуқуқ-тартибот идоралари юқоридаги ходимлар устидан ариза билан мурожаат қилишган.\nТошкент шаҳар Ички ишлар бош бошқармаси матбуот хизмати хабарига кўра, Nemolchi.uz таҳририяти сўровига кўра, мазкур ҳолат юзасидан тергов ҳаракатлари олиб борилмоқда, ходимларга нисбатан хизмат текшируви белгиланган, айбдорлар қонун доирасида жавобгарликка тортилади.\nБош прокуратура ахборот хизмати раҳбари Ҳаёт Шамсутдиновнинг маълум қилишича, айни пайтда ушбу иш бўйича Мирзо Улуғбек тумани прокуратураси томонидан терговга қадар текширув ўтказилмоқда.


Бу вакцина кўплаб одамларнинг ҳаётини сақлаб қолган эди... - hudud24.uz\n2021, 21-Aprel | 01:26\nБош саҳифа Life style Бу вакцина кўплаб одамларнинг ҳаётини сақлаб қолган эди…\n22:36 / 23-03-2020\nФизиология ва тиббиёт бўйича Нобель мукофотининг биринчи совриндори бўлган немис шифокори ва дифтерияга қарши зардоб ихтирочиси Эмил Берингнинг буюк кашфиёти.\nЭмил мактаб ёшига етгач, отаси уни Хохеншейн (Шарқий Пруссия)га юборишга мажбур бўлди. Берингда тиббиётга бўлган қизиқиш эрта уйғонди. Бироқ оиланинг молиявий аҳволи унинг олий тиббиёт муассасасига киришига тўсқинлик қиларди. Буни яхши тушунган Беринг отасининг талаби билан Кёнигсберг университетининг Теология факультетига ўқишга кирди.\nБеринг 1880 йилда шифокорлик дипломини олди. Худди шу йили у Берлиндаги Шарит шифохонасида амалиёт ўтади ва кейинчалик Позенадаги (ҳозирги Познан, Полша) отлиқ полкида хизмат қилди.\nКлиника ишлари Берингни ҳеч қачон қизиқтирмасди. Унинг асосий мақсади илмий тадқиқотлар билан боғлиқ эди. Позенда ҳам Беринг юқумли касалликларни даволаш учун жанговар шароитларда дезинфекцияловчи воситалардан фойдаланишга қизиқиб қолди ва шу вақтдан бошлаб у ўзини бутунлай тадқиқот ишларига бағишлашга ҳаракат қилди. Бу имконият 1887 йилда армияда Бонн фармакология институтига кирган пайтида пайдо бўлди.\n1889 йили Беринг демобилизациядан олдин Берлинда ҳарбий тиббиёт Академиясида бир йил ишлашга муваффақ бўлди. У асосан антисептик муаммолар билан шуғулланган. 1889 йилда Беринг Бактериологик тадқиқотлар асосчиси Роберт Кохнинг тадқиқот гуруҳига қўшилди. У ерда дифтерия ва қоқшолни даволаш усулларини ўрганиб чиқди.\n1890 йилда у Сибасабуро Китасато билан биргаликда Эмил Ру ва Александр Эрсеннинг кашфиётларини ривожлантирди. Худди шу йили ушбу кашфиётлар асосида қон зардобини даволаш усули ишлаб чиқилди. ХХ асрнинг бошларига қадар дифтерия ҳар йили минглаб болалар ҳаётига зомин бўлган. Афсуски, тиббиёт уларнинг азобларини енгиллаштириш ва оғир кулфатдан қутқаришга қодир эмас эди. 1891 йилда Рождество кечасида дифтериядан ўлаётган Берлин болалари янги Беринг зардобининг биринчи инъекциясини қабул қилди. Уларнинг кўпчилиги касалликдан омон қолса-да, аксарияти ҳаётдан кўз юмди. Хуллас, муваффақиятга қисман эришилди, холос. Шундай мураккаб бир даврда Берингга унинг ҳамкасби ва дўсти Паул Эрлих ёрдам берди. Иммунологиядаги кашфиётлари туфайли Эрлих Берингнинг антидифтерия зардобини яхшилашга муваффақ бўлди. Антитоксиннинг тўғри дозасини ҳисоблаб чиқди ва клиник фойдаланишда ишончли бўлган юқори консентрацияли ва тозаланган зардобни олди. 1894 йилда такомиллашган зардоб 220 нафар бемор болаларда муваффақиятли синовдан ўтказилди.\nБолаларни ўлимдан сақлаб қолгани учун Беринг 1901 йилда физиология ва тиббиёт бўйича “зардобни даволаш ишлари, асосан, дифтерияни даволашда қўлланилганлиги, тиббиёт фанида янги йўлларни очиб, шифокорларга касаллик ва ўлимга қарши ғалаба қозонган воситани берганлиги учун” биринчи Нобель мукофотини олди.\n1914 йилда институт қошида Қоқшол ва дифтерияга қарши вакцина ишлаб чиқариш бўйича компания ташкил этилди. Биринчи жаҳон уруши даврида Беринг микробларга қарши курашда янги ғалабага эришди, чунки унинг қоқшолга қарши вакцинаси кўплаб немис аскарлари ҳаётини сақлаб қолишга ёрдам берди ва бунинг учун у Германия ҳукумати томонидан Темир хоч билан тақдирланди.\nАввалги мақолаАйрим пул бирликларининг келиб чиқиши ҳақида (+фото)\nКейинги мақолаКоронавирус инфекцияси тарқалишига қарши қўшимча чора-тадбирлар тўғрисида


Тўлов тизимларида ахборот хавфсизлиги талаблари белгиланди | NORMA.UZ\nМарказий банк Бошқарувининг «Тўлов тизимлари операторлари ва тўлов хизматларини етказиб берувчиларининг тўлов тизимларида ахборот хавфсизлигини таъминлаш тўғрисидаги низомни тасдиқлаш ҳақида»ги қарори қабул қилинди (рўйхат рақами 3268, 30.06.2020 й.).\nНизом «Ўзбекистон Республикаси Марказий банки тўғрисида»ги, «Тўловлар ва тўлов тизимлари тўғрисида»ги, «Архив иши тўғрисида»ги ва «Шахсга доир маълумотлар тўғрисида»ги қонунларга мувофиқ ишлаб чиқилган.\nНизомда тўлов тизимлари операторлари ва тўлов хизматларини етказиб берувчилар томонидан тўловлар тўғрисидаги ахборотни шакллантириш, узатиш, сақлаш ва унга ишлов беришнинг барча босқичларида кўриладиган тўловлар тўғрисидаги ахборотни узлуксиз ҳимоя қилиш чоралари санаб ўтилган. Дастурларга ва операцион тизимга зарар етказилишини бартараф этиш, уларнинг салбий таъсирининг олдини олиш учун қуйидаги чоралар кўрилиши лозим:\nҳисоблаш техникаси қурилмалари (серверлар, компьютерлар ва бошқалар), банкомат, эмбоссер ва тўлов терминалларининг (техник имкониятидан келиб чиқиб) иш фаолиятига зарар етказувчи кодларни (компьютер вирусларини) аниқлаш ва уларнинг салбий таъсирининг олдини олиш чораларини кўриш;\nахборот тизимларида фақат лицензияланган антивирус дастуридан фойдаланиш, уларнинг русумлари актуаллиги ва базалари ҳар куни янгиланиб борилишини ҳамда дастурлар автоматик тарзда ишлашини таъминлаш;\nбарча электрон маълумотларни Интернет тармоғи ва электрон почта орқали келган антивирус дастури орқали текшириш.\nҲужжатда тўлов тизимларида ахборотни муҳофаза қилишнинг криптографик усуллари қўлланилиши қоидалари белгиланган.\nНизомда ахборотлаштириш объектларига рухсатсиз кириш ва фойдаланишни чегаралаш, ахборот тизимларининг ахборот муҳофазасини таъминлаш чоралари кўрсатиб ўтилган.\nҲужжатда қуйидагиларга қўйиладиган талаблар белгиланган:\nтўлов ахборотларининг махфийлиги ҳамда улардаги шахсга доир маълумотларни ҳимоя қилиш;\nахборот хавфсизлиги хизмати;\nахборот тизимларида ходимларнинг ваколатларини чеклаш;\nахборот ресурслари мониторинги;\nахборот хавфсизлиги талабларининг бузилиши билан боғлиқ нохуш ҳодисаларни аниқлаш;\nахборот хавфсизлиги талабларининг бузилиши билан боғлиқ нохуш ҳодисаларга нисбатан таъсир чоралари ва уларнинг сабабларини таҳлил қилиш;\nбанкомат, инфокиоск ва тўлов терминалларини қўллашда ахборот муҳофазасини таъминлаш;\nтўловларни амалга ошириш жараёнини назорат қилиш ва бошқалар.\nБиохавфсизлик: қандай чора-тадбирлар кўрилади


Яхшиликнинг чегараси бўлмайди: «Меҳрли қўллар»нинг «Меҳрли музлатгич»и\n21:09 / 26.01.2019 30351\nИжтимоий тармоқларда кенг тарқалган «Меҳрли музлатгич» лойиҳаси икки кун ичида кўпчиликнинг эътиборини тортиб улгурди. Пойтахтнинг гавжум нуқталаридан бирида жойлаштирилган музлатгич турли озиқ-овқат маҳсулотлари билан тўлдирилган.\nЭҳтиёжманд инсонлар музлатгичдаги маҳсулотлардан бепул фойдаланишлари, имконияти борлар эса уни озиқ-овқат маҳсулотлари билан тўлдиришлари мумкин. Ҳозирда «Меҳрли музлатгич» кунига бир маротаба лойиҳа ташкилотчилари ва аҳоли томонидан тўлдирилмоқда.\n“Бу синов лойиҳаси бўлиб, эндиликда қолган «Меҳрли музлатгичлар»ни шаҳримиздаги шифохоналарга қўйилиши режалаштирилмоқда”, дейди лойиҳа ташкилотчиси Баҳром Алимов.\nЭслатиб ўтамиз, «Меҳрли қўллар» лойиҳаси 2017 йил ёз ойларида «Саховат» номи билан ижтимоий тармоқларда иш бошлаган эди. Кейинчалик Адлия вазирлиги томонидан 2018 йил 30 август куни Имконияти чекланган ёшлар ва болалар марказининг «Меҳрли қўллар» лойиҳаси сифатида тасдиқланди.\nУч мингдан зиёд кўнгиллиларни бирлаштирган мазкур лойиҳа беморлар, кам таъминланган инсонларга ёрдам бериб келмоқда. Ташкилотнинг эзгу амалларида қатнашишни истаганлар Телеграм ижтимоий тармоғида Меҳрлиқўллар манзилига ёки +998983074777 рақамига мурожаат қилишлари мумкин.\nРаъно Шодиева: “Меҳрли қўллар” - муҳтожлар бошини силашга тайёр!”\n«Меҳрли музлатгич»лар сони ортмоқда


Ажинлар ички ҳиссиётларимизнинг юздаги ифодасидир. Биласиз, табассум, аччикланиш, қовоқ уйиш каби мимик ҳаракатлар ажинларга йўл очади. Якқол кўзга ташланадигани эса пешанадаги катта-кичик «ариқча»лардир. Хўш, ундан табиий йўл билан халос бўлишнинг чораси борми?\nюз мимикаси ҳаддан ташқари куп ва нотўғри ишга солиниши - қошлар ўртасида чуқурчани юзага келтиради;\nносоғлом турмуш тарзи, организмда витамин ва минерал моддалар етишмовчилиги, экология таъсири, мавсум ўзгаришлари - совуқ ва қуруқ об-ҳаво.\nЮздаги ажинлардан халос бўлиш чораси кўп. Хусусан, косметологияда инъекция, ботокс ва бир қатор жарроҳлик усуллари ёрдамида тери таранглиги тикланмоқда. Аммо пешанадаги чизиқларга қарши курашишда замонавий «мўъжиза»ларга кўпам ишониб бўлмайди. Аввалига уй шароитида бажарилиши мумкин бўлган чораларни қўллаб кўриш керак.\nКокос ёғи. Мазкур мой озиқлантирувчи хусусиятга эга. Унинг икки-уч томчиси кифоя. Кокос ёғи билан пешана соҳаси енгил уқаланса, ажинлар ёзилади. Шунингдек, Е витаминига бой юз кремлари ҳам мушкулингизни осон қилиши мумкин.\nСув. Организмдаги суюқлик микдори меъёридан камаймаслиги учун суткасига 1,5—2 литр сув ичиш лозим.\nОвқатланиш. Аччиқ, шўр ва ёғли таомларни камроқ еган маъқул. Таомнома - витамин ва минерал моддалар, антиоксидантларга бой маҳсулотлардан ташкил топсин. Мева-сабзавотлар, барра кўкатлар, ёғсиз гўшт овқатланиш рационининг асосини ташкил этиши лозим. Е витаминига тўйинган - ўсимлик ёғи, тухум, ёнғоқ, балиқ ва сут маҳсулотлари; К дармондорисига бой - карам, брокколи, мол гўшти, исмалоқ; С витамини захираси мўл - наъматак, қорағат, апельсин, лимон ва бошқа цитрус мевалар ажинларни камайтириш баробарида янгилари пайдо бўлишининг олдини олади.\nСкраб. Ҳафтада икки марта юз терисини скраб ёрдамида тозалаб туринг. Айланма ҳаракатлар терида қон айланишини яхшилайди, шу билан бирга ўлик ҳужайралар ажралиб чиқиши осонлашади. Бу ажинлар чуқурроқ жойлашувидан ҳимоядир.\nУйқу. 7-8 соат тўйиб ухланг! Нунки тунда юз териси коллаген моддасини фаол ишлаб чиқаради.\nҚошларни пастга туширинг-да, шу ҳолатда иккисини бир-бирига яқинлаштиринг. Сўнг қошлар кўтарилади ва бир-биридан узоқлаштирилади. Ушбу машқни ҳар куни, бир неча маротаба бажаринг. Натижаси: мимик ҳаракатлар ажин келиб чиқишининг олдини олади. Тери тонуси ортиб таранглашади.\nКўзни юминг-да, икки бармоғингиз билан қовоқларни беркитинг. Сўнг қошларни пастга туширинг. Қош-қовоқ мушаклари ёрдамида қовоқларни юқорига кўтаришга уриниб кўринг. Бу машқ бажарилган маҳал қовоқ ва қош ўртасида қарама-қаршилик юзага келади. Машқ 3 сония давом этиши ва ўн маротаба қайтарилиши лозим.\nБир дона аталанган тухум оқини юзингизга суртиб, қуришини кутинг. Сўнг қоғоз салфеткани илиқ сувда ҳўллаб, ниқобни артиб оласиз. Мазкур усул икки ой давомида ҳафтада икки марта бажарилса, пешанадаги ажинлар анча камаяди.\nМана бу рецепт учун эса тўрт томчи лимон шарбати ва 2 ош қошиқ сут керак бўлади. Масаллиқлар аралашмасини пешана, шунингдек, юздаги ажинларга суртиб, 20 дақиқа қолдирасиз. Шундан сўнг ниқоб илиқ сувда чайиб олинади.


WTA мавсумнинг энг яхши учрашувини аниқлади\nХалқаро хотин-қиз теннисчилар ассоциацияси (WTA) 2017 йилги мавсумнинг энг яхши учрашувини эълон қилди.\n19 Ноябрь 2017 10:26 0 3\nЙилнинг якуний мусобақаси финалчилари маълум бўлди\nБолгариялик теннисчи Григор Димитров АТР’нинг Лондонда ўтаётган якуний мусобақасининг иккинчи финалчисига айланди. 26 ёшли теннисчи ярим финал баҳсида америкалик Жек Сокни 4:6, 6:3, 6:0 ҳисобида мағлуб этди. Учрашув 2 соат давом этган.\n19 Ноябрь 2017 10:20 0 3\nРафаэль Надал товон пули ундирди\nПариж суди Франциянинг собиқ спорт вазири Розелин Башло зиммасига дунёнинг биринчи рақамли теннисчиси Рафаэль Надалга туҳмат қилгани учун товон пули тўлаш мажбуриятини қўйди.\n18 Ноябрь 2017 12:26 0 4\nФедерер мукофот пули ишлаш бўйича биринчи ўринга чиқиб олди\nАлександр Зверев устидан қозонилган ғалабадан сўнг швейцариялик теннисчи Рожер Федерер фаолияти давомида мукофот пули ишлаш бўйича биринчи ўринга чиқиб олди.\n17 Ноябрь 2017 16:35 0 15\nТеннисчи Винус Уильямс мусобақада бўлганда унинг уйи тунаб кетилган\nАмерикалик таниқли опа-сингил теннисчилар Уильямсларнинг каттаси Винуснинг уйидан 400 минг долларлик пуллар ва зеб-зийнат ўғирлаб кетилгани маълум бўлди.\n17 Ноябрь 2017 11:06 0 13\nНадаль ATP Якуний мусобақасида қатнашишдан бош тортди\nИспаниялик теннисчи Рафаэль Надалнинг маълум қилишича, профессионал теннисчилар Ассоциацияси Якуний мусобақасидаги иштирокини тиззасидаги жароҳат туфайли муддатидан аввал якунлашга мажбур. Бу ҳақда ТАСС хабар бермоқда.\n15 Ноябрь 2017 09:33 0 18\nНадалга дунёнинг биринчи ракеткаси учун аталган соврин топширилди\nИспаниялик теннис юлдузи Рафаэль Надаль дунёнинг биринчи ракеткаси учун аталган махсус совринни қабул қилиб олди.\n14 Ноябрь 2017 08:05 0 26\nФедерер яна бир мукофот соҳибига айланди\nШвейцариялик теннисчи Рожер Федерер ATP да иккита мукофот қўлга киритди.\n11 Ноябрь 2017 12:39 0 20\nРожер Федерер фаолиятидаги 95 унвонни қўлга киритди\nШвейцариялик Рожер Федерер Профессионал теннисчилар уюшмаси (ATP)нинг Базелдаги мусобақаси финалида аргентиналик Хуан Мартин дель Потрони мағлуб этди. Мусобақанинг мукофот жамғармаси 1,8 млн долларни ташкил қилган.\n31 Октябрь 2017 08:49 0 36\nРафаэль Надалнинг 100 ёшлик мухлисаси бор экан-а!\nАйни вақтда дунёнинг биринчи рақамли эркак теннисчиси Рафаэль Надаль 100 ёшлик мухлисаси Фелисе Муньосга дастхати туширилган ўз суратини жўнатди. Кекса аёлнинг айтишича, у Надалнинг барча жиҳатларини ёқтиради.\n29 Октябрь 2017 08:20 0 42\nЯкуний турнир (WTA): Ярим финал жуфтликлари\nШу кунларда Сингапурда хотин-қиз теннисчилар ўртасидаги мавсумнинг якуний турнири бўлиб ўтмоқда.\n28 Октябрь 2017 12:17 0 34\nСвитолина яна мағлуб бўлди\nСингапурда хотин-қиз теннисчилар ўртасида мавсумнинг якуний турнири бўлиб ўтмоқда.\n26 Октябрь 2017 13:37 0 50\nКаролин Возняцки дунёнинг биринчи ракеткасини мағлуб этди\nХабар берганимиздек, шу кунларда Сингапурда хотин-қиз теннисчилар ўртасидаги мавсумнинг якуний турнири бўлиб ўтмоқда.\n26 Октябрь 2017 13:36 0 40\nТеннисчиларимиз бош совринга даъвогар\nХалқаро теннис федерацияси томонидан Малайзия ва Туркияда ташкил этилган турнирларда Жўрабек Каримов, Ҳумоюн Султонов ва Сабина Шарипова муваффақиятли қатнашмоқда.\n26 Октябрь 2017 13:30 0 42\nПлишкова Мугурусани енгиб, ярим финалга чиқди\n25 Октябрь 2017 08:58 0 44


ЙТҲ рўй бериши эҳтимоли юқори бўлган йўл қисми ҳақида огоҳлантириш – сизнингча фойдали бўладими?\nТошкент шаҳар ИИББ Йўл ҳаракати хавфсизлиги бошқармаси хорижий тажрибага асосланиб, янги йўл белгиси – “ЙТҲ содир бўлиши эҳтимоли юқори бўлган йўл қисми” янги йўл белгисини жорий этиш мақсадга мувофиқлигини ўрганмоқда. Мазкур йўл белгиси ҳайдовчи ва пиёдаларни йўл-транспорт ҳодисалари эҳтимоли юқори бўлган йўл қисмига яқинлашиб келаётганлари ҳақида огоҳлантиради. Маълум йўл қисмининг хавфлилиги статистик маълумотлар ва мавжуд шароитларни (йўл қопламаси, кўринишни тўсувчи йўл четидаги дарахтлар, бино ва иншоотлар ва бошқалар) инобатга олган ҳолда баҳоланади. Хусусан, йўл-транспорт ҳодисалари рўй бериши эҳтимоли юқори бўлган йўл қисмларига ўтган чорак давомида уч мартадан кўп ЙТҲ рўй берган ҳудудлар киритилади.\nҲурматли ҳайдовчи ва пиёдалар! Амалда белгининг таъсирига баҳо беришингиз учун Тошкент шаҳар ИИББ синов тариқасида мазкур белгиларни пойтахтда ўрнатишни режалаштирмоқда. Мазкур чора йўл-транспорт ҳодисаларининг олдини олишда самарали бўлади деб ўйлайсизми? Шарҳларда муҳокама қилишни таклиф этамиз.


БУРУНДАН ҚОН КЕТСА, НИМА ҚИЛИШ КЕРАК? — Teletype\nҚон кетиши бурун бўшлиғи ёки томоқдаги оператсиядан бир неча кун ўтгач кузатилса, масалан, бурундаги полип ёки аденоидларни олиб ташлагандан кейин;\nБу муаммони ҳал қилиш учун шифокорга мурожаат қилиш керак. У шиллиқ қаватга кумуш нитрати ёки махсус жарроҳлик асбоби билан ишлов беришни таклиф қилиши мумкин. Бу каутеризатсия деб аталади.\nБурун пардадеворининг қийшайиши ёки перфоратсияси;


Қишда иммунитетни кўтариш хусусиятига эга бўлган пробиотикларга бой маҳсулотлар - Zamin.uz\nИндонезияда машҳур саналган соя дуккагидан олинадиган маҳсулотни органик дўконлардан харид қилиш мумкин. Дуккакдан тайёрланадиган темпега Rhizopus oligosporus қўшилади. Бугунги кунда темпени вегетарианлар оқсил миқдори юқори бўлган, гўшт ўрнини босувчи маҳсулот сифатида истеъмол қилади. Темпедан салат тайёрлаб, уни кечки овқатга истеъмол қилиш тавсия қилинади. “Замин” янгиликларини “Telegram”да кузатиб боринг\nМутахассис эркаклар учун фойдали маҳсулотларни маълум қилди\n2-09-2020, 20:35, Жамият\nКоронавируснинг ўпкага таъсири, чекувчилар ва қўлбола кислород баллонлари ҳақида пульмонолог билан суҳбат\n11-08-2020, 16:00, Жамият\n4-08-2020, 09:26, Жамият


Гулистон давлат университетида “Беш ташаббус маркази” очилди\nЎзбекистон Республикаси Президенти Шавкат Мирзиёевнинг 2019 йил 19 февралда Сирдарё вилоятига ташрифи чоғида бешта ташаббусни илгари сурдилар.\nБиринчи ташаббус: Ёшларни мусиқа, рассомчилик, адабиёт, театр ва санъатнинг бошқа турларига қизиқишларини оширишга, истеъдодини юзага чиқаришга хизмат қилади.\nИккинчи ташаббус: Ёшларни жисмоний чиниқтириш, уларнинг спорт соҳасидаги қобилиятларини намоён қилишлари учун зарур шароитлар яратишга йўналтирилган.\nУчинчи ташаббус: Аҳоли ва ёшлар ўртасида компьютер технологиялари ва интернетдан самарали фойдаланиш учун зарур шароитлар яратишга йўналтирилган.\nТўртинчи ташаббус: Ёшлар маънавиятини юксалтириш, улар ўртасида китобхонликни кенг тарғиб қилиш мақсадларини амалга оширишга қаратилган.\nБешинчи ташаббус: Хотин-қизлар бандлигини таъминлашга қаратилган.\nГулистон давлат университетида Президентимиз илгари сурган беш муҳим ташаббусни ижросини таъминлаш учун Маънавият ва маърифат марказида “Беш ташаббус маркази” ташкил этилди. Бу беш муҳим ташаббусни ижросини таъминлаш учун факультет деканларидан, мутахассис кафедралардан масъуллар белгиланган. Ҳар бир ташаббусга алоҳида-алоҳида жой ажратилган. Ҳар бир ташаббус бўйича амалга ошириладиган ишлар режаси ишлаб чиқилган. Муҳим ташаббусларни амалга ошириш учун зарур қўлланмалар тайёрланган.\nБеш ташаббус бўйича Гулистон давлат университетида муайян ишлар амалга ошририлди.\nБиринчи йўналиш бўйича университет мусиқа ва тасвирий санъат йўналиши талабалари ижросида катта ҳисобот концерти намойиш этилди. 2019 йил 3 июн куни Гулистон шаҳридаги Билимдонлар масканида “Мусиқа – эзгулик элчиси” мавзусида катта концерт намойиш этилади. Талаба-ёшлар ўз иқтидорларини намойиш этади. Тасвирий санъат бўйича талабалар ижодий ишларининг кўргазмаси бўлиб ўтади.\nИккинчи ташаббус бўйича университет талаба-ёшлари ташаббуси билан вилоятдаги банд бўлмаган ёшлар ўртасида футбол бўйича “Ректор кубоги” спорт мусобақаси бўлиб ўтди. Айни кунларда футбол, волейбол, теннис, шахмат-шашка каби спорт мусобақалари ўтказилмоқда.\nУчинчи ташаббус бўйича республика анжумани ўтказилди. Жойларда компьютер технологиялари ва интернетдан самарали фойдаланиш бўйича мактаблар, коллежларда семинар-тренинглар ўтказилмоқда.\nТўртинчи ташаббус бўйича университетнинг 87 нафар профессор-ўқитувчиларидан иборат ишчи гуруҳи вилоятдаги 221 та маҳаллаларда “Китобхон оила” танловини ўтказди. Танловда вилоятдаги 500 дан ортиқ оилалар иштирок этдилар. 11 та ғолиб оилалар бир хил телевизорлар билан мукофотланди.\nБешинчи ташаббус бўйича жорий йилнинг сентябрь ойида “Ёш оилалардаги низо ва ажримларни олдини олишнинг фалсафий-ахлоқий асослари” мавзусида республика илмий-амалий анжуманини ўтказиш режалаштирилган. Шунингдек, талаба-қизларни дарсдан бўш вақтларида вилоят тўқимачилик ва тикувчилик фабрикаларида иш ўрганиш амалиётини жорий этиш борасида амалий ишлар олиб борилмоқда.\nЖорий йилнинг 4 июн куни университет Маънавият ва маърифат марказида “Беш ташаббус маркази” очилиш маросими ўтказилди. Ушбу марказнинг очилиш маросимида университет ректори М.Ходжиев, вилоят ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосари О.Абдуғаниев, вилоят халқ таълими бошқармаси бошлиғи А.Абдурахмонов, вилоят мактабгача таълим бошлиғи А.Турдибоев, вилоят ўрта-махсус касб-ҳунар таълими маркази бошлиғи А.Ходжимуродов, Ёшлар иттифоқи вилоят Кенгаши раиси Ш.Зайниддинов, проректорлар, деканлар ва профессор ўқитувчилар иштирок этишди. Тадбирни университет ректори М.Т.Ходжиев олиб борди. Сўзга чиққанлар ушбу марказнинг очилиши Президентимиз томонидан белгилаб берилган бешта муҳим ташаббус ижросини таъминлашда, қолаверса ёшлар бўш вақтини мазмунли ташкил этиш, улар маънавиятини юксалтиришда ниҳоятда катта қадам бўлганлигини таъкидлашди.\n2345 | 2019-06-06 16:45


Qalampir.uz - Нью-Йоркдаги портлаш сабаби эълон қилинди\nНью-Йоркдаги портлаш сабаби эълон қилинди\n09:50, 12.12.2017 Олам\nНью-Йорк шаҳар мэри Билл де Блазио бу портлашларни террорчилик ҳаракати, дея баҳолади.\nАввалроқ, АҚШнинг Нью-Йорк шаҳрида портлашлар рўй бергани тўғрисида хабар берган эдик. Нью-Йорк расмийлари, Хусусан, шаҳар мэри Билл де Блазио бу портлашларни террорчилик ҳаракати, дея баҳолади. У, “Очиқ айтиш керак, бу – террорчилик ҳужумига бўлган уриниш эди, - деди.\nЖиноятчи ниятини охиригача амалга ошира олмади”, деб баёнот берди. Мэр. Бу портлашлар оқибатида оғир жароҳатланганлар бўлмаганини ҳам қўшимча қилди, у.\nШунингдек, Билл шаҳар аҳолисини ҳушёрликка, шубҳали ҳолатларни сезиб қолишса, дарров полицияга хабар беришга чақирди. Полициянинг маълумот беришича, транспорт бекати биносига портловчи қурилмани олиб киришга уринган шахс, 27 ёшли Бангладеш фуқароси Акайед Улла бўлган.\nУнинг ИШИД га алоқадорлиги гумон қилинмоқда. Нью-Йорк шаҳар полицияси бошлиғи Жеймс О Нил ҳам бўлиб ўтган ҳодисани “терроризм билан алоқадор”, деб атаган.\nПортлаш чоғида террорчиликда гумон қилинаётган шахс билан, яна уч киши жароҳатланган. Оммавий ахборот воситаларининг хабарларига кўра, террорчиликка уринган шахс, ўзининг хатти-ҳаракатларини АҚШдан ўч олишни хоҳлагани билан изоҳламоқда.\nТеглар:Нью-Йорк Портлаш Билл де Блазио\nПутин Эрдўған билан учрашди\nФарғонадаги хонадонда газ ўчиб-ёниши оқибатида портлаш содир бўлди\n10:38, 30.11.2018 2 123\nҚобулда Муҳаммад (с.а.в) пайғамбарнинг туғилган кунини нишонлашга йиғилганлар портлаш қурбони бўлди\n09:32, 21.11.2018 6 036\n18:51, 12.11.2018 1 893\nҚобулда портлаш: камида 3 киши ҳалок бўлди\n16:02, 12.11.2018 770\n21:57, 10.11.2018 5 420


14:45 / 08.11.2019 2163 pdf Ўқиш режими + -\n289. Хузайма ибн Собит розияллоҳу анҳудан ривоят қилинади:\n«Тозаланиш (истинжо) ҳақида Расулуллоҳ соллаллоҳу алайҳи васалламдан сўралди. Шунда у зот айтдилар: «Учта тош билан, ичида тезак бўлмасин».\n290. Оиша розияллоҳу анҳодан ривоят қилинади:\n«Расулуллоҳ соллаллоҳу алайҳи васалламнинг ўнг қўллари таҳоратлари ва таомлари учун эди. Чап қўллари халолари ва нопок нарсалар учун эди».\n291. Абу Ҳурайра розияллоҳу анҳудан ривоят қилинади:\n«Набий соллаллоҳу алайҳи васаллам: «Бирортангиз таҳоратсиз бўлиб қолса, у то таҳорат қилмагунича Аллоҳ унинг намозини қабул қилмайди», дедилар».\n292. Усмон розияллоҳу анҳудан ривоят қилинади:\n«У таҳорат (учун) идиш чақирди ва икки қўлига уч марта сув қуйиб ювди. Сўнгра ўнг қўлини идишга солиб, сув олиб оғзини чайқади ва бурнига сув олиб тозалади. Кейин юзини уч марта ювди. Сўнгра икки қўлини чиғаноғи билан уч марта ювди. Сўнгра бошига масҳ тортди. Кейин икки оёғини тўпиқлари билан уч марта ювди. Сўнгра: «Расулуллоҳ соллаллоҳу алайҳи васаллам: «Ким ушбу таҳоратимга ўхшатиб таҳорат қилса ва икки ракат намоз ўқисаю, унда бирор нарсани кўнглидан ўтказмаса, ўтган гуноҳлари мағфират қилинади», деганлар», деди».\nБошқа бир ривоятда шундай дейилган: «Ибн Абу Мулайкадан ривоят қилинади: «Усмон ибн Аффон розияллоҳу анҳудан таҳорат ҳақида сўрашганини кўрдим. Шунда у сув чақирди. Унга идиш келтирилди. Уни ўнг қўлига энгаштирди. Сўнгра уни сувга солиб, уч марта оғзини чайқади. Бурнини уч марта чайди. Кейин ўнг қўлини уч марта ва чап қўлини уч марта ювди. Кейин қўлини солиб, сув олди. Сўнг бошига ва икки қулоғига масҳ тортди. Уларнинг ич ва таш тарафларини бир мартадан ювди. Кейин икки оёғини ювди. Сўнгра: «Таҳоратдан сўраганлар қани? Расулуллоҳ соллаллоҳу алайҳи васалламнинг шундай таҳорат қилганларини кўрдим», деди».\nПайғамбаримизнинг энг яқин сафдошлари\n12:05 / 08.11.2019 1559\n16:16 / 08.11.2019 1055\nХулқлари Қуръон эди...\nАнас ибн Молик розияллоҳу анҳу ривоят қилади .Расулуллоҳ соллаллоҳу алайҳи ва саллам одамларнинг энг гўзали, одамларнинг энг сахийи, одамларнинг энг шижоатлиси давоми...\n1907 19:04 / 28.04.2017\nХадича онамизни никоҳларига олишлари\n236Келиб айтди қуллари, ақлга сиғмас ҳоллар,Ҳадичанинг ақли лол, кўзга кўринмас моллар,Қўлдан бермай имконни, Ҳабибга одам йўллар,Аёл бўлса ҳам журъат, шижоат берди давоми...\n3809 11:37 / 22.12.2017\n1669 14:45 / 27.09.2019\n249. Авф ибн Молик Ашжаъий розияллоҳу анҳудан ривоят қилинади.Расулуллоҳ соллаллоҳу алайҳи васалламнинг ҳузурларида тўққиз, саккиз ёки етти киши эдик. Шунда у зот давоми...\n1598 14:45 / 06.09.2019\n43 20:00 / 30 октябрь\n45589 11:58 / 10.10.2018\n7564 22:12 / 29.09.2018


Сватда жанглар давом этмоқда\n04 декабр 2020, Тошкент вақти: 01:39\nПокистон қўшинлари қўмодонлиги хавфсизлик кучлари Сват водийсида жангариларнинг навбатдаги истеҳкомларини ишғол қилганини билдирди.\nҲарбийлар баёнотида айтилишича, Пеочар қишлоғи атрофида олиб борилган амалиётларда 30га яқин жангари йўқ қилинган.\nҲарбийлар Сват водийсини уруш ҳудуди, деб эълон қилгани боис у ердан келаётган маълумотларни мустақил тарзда тасдиқлашнинг имкони йўқ.\nПокистон расмийларига кўра, ҳарбий амалиётлар бошлангандан буён 1200 нафар жангари ўлдирилган. Қарийиб 2.4 миллион фуқаро эса жанглар туфайли турар жойларини тарк этишга мажбур бўлди.


Халқимиз фарзанд тарбиясига алоҳида эътибор ва ғамхўрлик билан муносабатда бўлади. “Бир болага етти маҳалла ҳам ота, ҳам она”, “Фарзанд азиз, одоби ундан азиз” деган нақллар замирида ҳам уларнинг тарбияси нечоғли муҳим эканлиги ифодаланган.\nПрезидент Шавкат Мирзиёев Бухоро шаҳрининг тарихий қисмида туризм соҳасини янада ривожлантириш концепцияси асосида амалга оширилаётган ишлар билан танишди.\nСпорт — соғлом турмуш кафолати. Қолаверса, мамлакат имиджини халқаро майдонларда оширувчи восита ҳамдир. Шу боис, бугун юртимизда мазкур соҳани янада ривожлантириш чора-тадбирлари кўрилаяпти.\nЎтган йилнинг 11 — 13 май кунлари Президентимиз Шавкат Мирзиёевнинг Хитой Халқ Республикасига давлат ташрифи ҳамда Қирғизистон Республикаси Президентининг 5-6 октябрда мамлакатимизга ташрифи доирасида Тошкент — Андижон — Ўш — Иркиштом — Қошғар автомобиль йўлагининг очилиши хусусида ҳужжатлар имзоланган эди.\nБугун Тошкент вилоят жиноят ишлари бўйича суди йиғилиши бўлиб ўтди. Унда халқ орасида Аҳмадбой номи билан танилган Тошкент вилояти Чиноз туманилик тадбиркор Аҳмад Турсунбоев ва унинг шериклари иши кўриб чиқилди.\nЧирчиқ олий танк қўмондон муҳандислик билим юртида ҳар йили белгиланган хизмат муддатларини ўтаган муддатли ҳарбий хизматчиларни кузатиш маросимини ўтказиш анъанага айланган. Лекин бу йилги тадбир мазмун ва мундарижаси билан аввалгилардан кескин фарқ қилди.\nКитобда маъно-мантиқ бўлмаса сохта даъвогарлар кўпаяди\nКеча давлатимиз раҳбарининг “Прокуратура органларининг қабул қилинаётган норматив-ҳуқуқий ҳужжатлар ижросини таъминлашдаги фаолияти самарадорлигини ошириш бўйича қўшимча чора-тадбирлар тўғрисида”ги Фармони қабул қилинди.\nЎзбекистон-Тожикистон давлат чегарасини делимитация ва демаркация қилиш бўйича музокаралар ўтказилди\n2018 йилнинг 7-16 февраль кунлари Жиззах шаҳрида Ўзбекистон Республикаси ва Тожикистон Республикаси ҳукумат делегациялари ишчи гуруҳларининг учрашуви бўлиб ўтди.\nҚуйи Чирчиқдаги умумтаълим мактабларига 6 минг 200 дан зиёд турли номдаги адабиётлар тарқатилди\nТошкент вилояти Қуйи Чирчиқ туманида “Китоб — саодатга элтувчи йўл” акцияси ўтказилган.\nНотариал ҳаракатлар учун ундириладиган давлат божлари миқдори арзонлашди\nВазирлар Маҳкамасининг 2018 йил 15 февралдаги 123-сон қарори билан нотариал ҳаракатлар учун ундириладиган давлат божи миқдорлари қайта кўриб чиқилди.\nНавоийлик талаба иссиқхона ҳароратини назорат қилувчи қурилма яратди. У маҳаллий томорқа эгаларига ниҳоятда маъқул бўлмоқда.\nОстона шаҳрига ҳаво қатновлари сони оширилмоқда\nШу йилнинг 4 мартидан бошлаб “Ўзбекистон ҳаво йўллари” МАК “Тошкент — Остона — Тошкент” йўналиши бўйича рейсларнинг тўртинчи частотасини йўлга қўяди.\nЎзбекистон ва Венгрия Европага ўзбек тўқимачилик маҳсулотлари етказиб берадиган қўшма корхона очиши мумкин\n“Ўзтўқимачиликсаноат” уюшмасида Венгриянинг мамлакатимиздаги фавқулодда ва мухтор элчиси Петер Санто ўртаси билан учрашув бўлиб ўтди.\nХитой хизматлар импорти ва экспорти бозорида ўз ўрнини сақлаб қолди\nХитой ўтган йилда хизматлар импорти ва экспорти ҳажмини 4 трлн. 699 млрд. юанга етказди. Бу 2016 йилга нисбатан 6,8 фоиз кўпдир. Чин ўлкаси мазкур соҳада қаторасига тўртинчи йил дунё мамлакатлари ичида иккинчи ўринда бораяпти.\nНАТО Европада киберамалиётлар бошқаруви марказини очади\nНАТОнинг Европада Атлантика ва логистика бўйича иккита қўмондонлик маркази ҳамда киберамалиётлар бошқаруви маркази очилади. Яқинда Брюссель шаҳрида бўлиб ўтган мазкур ташкилотга аъзо давлатлар мудофаа вазирлари учрашувида ана шу масалалар кўриб чиқилди, деб ёзади “РБК”.\nЭнди телеминорада суратга олиш ва видеога тушиш мумкин\nТошкент телеминорасида сурат ва видео олишга қўйилган тақиқ бекор қилинди. Бу ҳақда Ўзбекистон Ахборот технологиялари ва коммуникацияларини ривожлантириш вазирлиги матбуот хизмати хабар берди.\nСахифа 15, барчаси 427


Кибр ва шуҳратпарастлик\nЎзининг ҳаётидаги асосий муаммосини ислом ақидасини қабул қилиш билан тўғри ечган инсоннинг қалбида ҳеч қачон кибр, манмансирашлик ёки шуҳратпарастлик бўлмайди. Чунки бундай инсонлар ўзларини нимадан яратилганини яхши биладилар — у лой сулоласидан яралди, сўнгра ҳақир бир сувдан нутфа, нутфадан алақа, алақадан чайналган гўшт, сўнгра Аллоҳ Таоло бу гўштдан суяк яратди ва уни гўшт билан қоплади. Сўнгра ундан бошқа бир жонзот пайдо қилди. Аллоҳ Субҳанаҳу ва Таоло шундай дейди:\n“Қасамки, батаҳқиҳ, инсонни лой сулоласидан яратдик. Сўнгра уни мустаҳкам қароргоҳда нутфа қилдик. Сўнгра нутфадан алақа яратдик, алақадан чайналган гўшт яратдик, чайналган парча гўштдан суяк яратдик, бас, суякка гўшт қопладик, сўнгра уни бошқа бир жонзот этиб пайдо қилдик. Бас, яратувчиларнинг энг яхшиси Аллоҳ баракотли ва буюкдир. Сўнгра, албатта, сизлар бундан кейин ўлгувчисизлар. Сўнгра, албатта, сизлар Қиёмат куни қайта тирилтирилурсизлар”. (Мўъминун: 12-16)\nУндан сўнг инсон онасининг қорнида заиф ва нимжон ҳомилага айланади. Сўнг бу нарсадан бехабар инсон дунёга келади:\n“Аллоҳ сизни оналарингиз қорнидан ҳеч нарса билмайдиган ҳолинигизда чиқарди. У сизга қулоқ, кўзлар ва дилларни берди. Шоядки, шукр қилсангиз”. (Наҳл: 78)\nИнсон ҳеч нарсани билмаган ҳолда бу дунёга келди. Аллоҳ Таоло унга атрофини ўраб турган дунё билан ўзаро муносабатда бўлиш қобилиятини берди, унга дунёни идрок қилишга тайёр бўлган ҳис ва туйғуларни берди. Аллоҳ Таоло инсонга ақл неъматини инъом этди, тафаккур қилиши ва қарор қабул қилиши учун маълумотларни таққослаш ва уни бойитиш имкониятини берди. Инсон заиф ҳолда дунёга келди, сўнг кучга кирди, сўнгра яна заиф ҳолига қайтади. Сўнгра унинг қайтиш йўли Аллоҳгадир.\n“Аллоҳ сизни заифликда яратган, сўнгра заифликдан кейин қувватли қилган, сўнгра қувватдан кейин яна заифлик ва қарилик ориз қилган Зотдир. У ҳоҳлаганини яратадир. У ўта илмли ва ўта қудратлидир”. (Рум: 54)\nАллоҳ Субҳанаҳу ва Таоло инсонни яратди ва унга жуда бир гўзал сурат берди. Уни тўғри йўлга эргашишликка мойил қилди, худди шу тарзда залолатга тушишликни ҳам. Аллоҳ Таоло инсонга ризқ берди ва Ердаги ҳамма нарсани унга бўйсундирди. Бу нарсалардан ўз манфаати йўлида фойдаланиши учун Аллоҳ Таоло унга жисмоний, ақлий, руҳий қобилиятларни ато этди. Ҳақ Таоло бизларнинг ўзимиздан жуфтларимизни яратди, улар орқали бизларга фарзандлар ва зурриётлар берди. Ҳар бир берган неъматлари учун Аллоҳ Таолога ҳамдлар бўлсин!\nШу ерда беихтиёр савол туғилади: баъзи инсонларда мағрурлик, кибр қаердан пайдо бўлади? Улар ўзларининг табиатини ва кимлигини билишадими? Бой инсон кибр қилишга қандай ҳаққи борки, бу бойликни унга Аллоҳ Таоло инъом этган бўлса? Кучли одам нима нима учун кибрга кетмоқда-ки, агар бу кучни Аллоҳ Таоло берган бўлса? Илмли инсон нимага кибр қилади-ки, ахир Аллоҳ Таоло унга Ўзи ўргатган бўлса, унга ўрганишлик қобилиятини берган бўлса? Нима учун катта ўзидан кичикка кеккаяди-ки, бу узун умр унга Аллоҳ Таоло тарафидан берилган бўлса? Нима учун машҳур одам инсон оддий инсонлар олдида бунчалик кеккаяди-ки, агар Аллоҳ Таоло Ўзи баъзи инсонлар даражасини баъзи инсонлардан устун қилган бўлса? Келинг, ўзимиздан сўраб кўрайлик: Аллоҳнинг изнисиз инсон ўзига фойда келтира оладими ёки ўзига келаётган зарарни даф қила оладими?\n“Сен: “Агар Аллоҳ сизга зарарни ирода қилса ёки сизга манфаатни ирода қилса, ким сизларни Аллоҳдан келадиган бирор нарсадан тўсишга молик бўладир? Балки Аллоҳ қилган амалларингиздан хабардордир”, деб айт”. (Фатҳ: 11)\nЭртага нима бўлишини биламизми? Қаерда ўлишимизни биламизми? Ўзимизни ёки фарзандларимизни ўлимдан қутқара оламизми? Ҳақ гапни Аллоҳ Таоло бу оятда баён қилади:\n“Инсон Биз уни нутфадан яратганимизни билмасми?! Энди эса, у очиқ-ойдин хусуматчи бўлиб турибди?!” (Ёсин: 77)\nАллоҳ Ҳақ ваТаоло инсонни оддий кўз билан кўриб бўлмайдиган хақир бир сувдан яратди ва бирданига бу ожиз махлуқ Аллоҳ билан баҳслашишни истаб қолди!\nҲукумат наздида одамларнинг тирикчилигига аҳамият бериш тушунчаси нарх-наволарни ошириб Суданда камбағалликни сунъий равишда вужудга келтиришдир\nФарзандларимизни тобелик фикри билан тарбияламайлик


БИЗНИ ТИНЧ ҚЎЙИНГ, МАДДОҲЛАР! | Маърифат саодати\nБИЗНИ ТИНЧ ҚЎЙИНГ, МАДДОҲЛАР!\nИжодкор минбарига ярашадиган, сўзлаганда тингловчи ақлини лол қилган ақл-заковат соҳибларини биламиз. Ўзбекнинг танти шоири бўлган Ғафур Ғуломнинг чапани сўзлари, ҳазил-мутойибалари ва қўлларини сермаб бутун вужуди билан шеър ўқишлари барчани ҳайратга соларди.\nАбдулла Қаҳҳорнинг ёш ёзувчилар билан учрашувидаги нутқи давомида ҳатто хонада пашша учса ҳам билинадиган сокинлик, эътибор устунлик қиларди.\nТўғри, минбарда ўзини кўрсатиб, «биз ҳам бормиз» дегандай, минбарни қучоқлаб узундан узун сўзлайдиганлар ҳам бўларди. Билмадим, ўша даврдаги одамларда қатъият бормиди, ҳар ҳолда «урмай, сўкмай» гулдурос қарсак чалиш билан «нотиқ»ни минбардан тушириб юборишарди.\n— Тушунмайман, Худо ҳаққи, сира тушунмайман, — деган эди раҳматли устоз Шукур Холмирзаев бир йиғилишдан чиққанидан кейин титраб-қақшаб. — Язувчимисан, язмайсанми, уккағар, нима қиласан бошқаларнинг бошини қотириб! Гапчилигига ўлайми! Қаранг-а, булбулдай сайрашини! Вақтингни бекорга ўтказма, нодон! — У бир нуқтага тикилганича сигаретасини бурқситиб торта бошлади. — Эсиз умр! Қани энди, сутка йигирма тўрт соатдан кўпроқ бўлса! Қиладиган, режалаштирган ишларим кўп. Ёзиб улгура оламанмикан, деб жоним ҳалак. Бу одам бўлса… Вақтни совуришини қара! Ў, уккағар!..\nУстоз тенгдошларига нисбатан камроқ умр кўрди, аммо, ўзбек адабиёти хазинасини бойитадиган нодир асарларни бизларга ёдгор қолдириб кетди. Шукур Холмирзаевнинг ҳам минбарда айтадиган гаплари кўп эди. Аммо, у вақтини қизғонар, абадиятга муҳрланадиган сатрлар устида заҳмат чекарди. Шунинг учун ҳам ҳар қандай давралардан четда, хокисор тарзда ижод қилди. Бугун ўзбек адабиётида Шукур акадек куюнчак, тўғри сўз, одиллик тарафдори бўлган, ҳамма нарсадан кўра ижодни устун биладиган, ўзини кўз-кўзлашга интилмайдиган, минбар қучоқлашни севмайдиган ижодкор қолмади, ҳисоб.\nАтоқли рус ёзувчиси Чехов таърифлаганидек, ижодкорларимизнинг кўпи «ғилоф»га ўраниб олган. Ўзидан ўзгани тан олишни, ўзидан устунларга тан беришни, бошқаларга йўл беришни хоҳламайди.\nМен юқорида устозимиз Шукур Холмирзаевнинг жиғибийрон бўлганини бежизга хотирламадим. Бугунги кунда ҳам минбарни маҳкам қучоқлаб олиб, ваъзхонлик қилаётган, бошқаларнинг қимматли вақтларини ўғирлаётган «қаламкашлар» кўп. Ҳеч бир йиғилиш йўқки, бу минбарпарастлар унда иштирок этмаган, йиғилиш якунида (одамлар енгил тин олганда) минбарга кўтарилиб, уларнинг кайфиятини палағда қилмаган бўлса!\nТелевизорни ёқсангиз ҳам, албатта, бирор ижодкор панд-насиҳат қилаётган бўлади. Балки, насиҳат эшитаётганнинг ёши ундан улуғроқдир, бироқ воизнинг бу билан иши йўқ. Газета-журналларда ҳам шундай. Вой, бу «ҳасан-ҳусан» насиҳатлар-эй! Бир жойда «Али» бўлса, бошқа жойда «Вали» деб ёзилади. «Фақат шу одамгина борми? Бошқаларнинг насиҳат қилишга ҳақ-ҳуқуқлари йўқми?» дейсиз ҳайрат ва таажжубдан ёқа ушлаб. Аммо ҳеч ким уларга танбеҳ бермайди. «Тегирмон ҳам навбати билан бўлишини» эслатмайди. Қарабсизки, воиз «мендан ақлли, мендан доно йўқ» дегандай, «қанотини» кенг ёзади. Катта йиғилишларда баъзи раҳбарларга бундайлар жуда қўл келади-да. Айрим пайтларда сўз берилмаса ҳам, қўл кўтариб минбарга чиқадиганларни кўриб, уят ва номусдан нақ ерга кириб кетай дейсиз. У минбарга шунчаки эмас, катталарнинг назарига тушиш, улардан манфаат кўриш учун чиқади.\nЯқинда хом-хатала китоблар муаллифларидан бири бир йиғилишда сўз олиб, раҳбарларнинг қўлтиғига пар тиқди. Узундан-узоқ мақтов, ҳамд-санолари камлик қилгандай, янги раҳбарга бағишлаган шеърини қўлларини сермаб, «илҳом» билан ўқиб ҳам берди. У шеър ўқияпти-ю, таажжубдан тепа сочим тикка бўлмоқда. Адашмасам, бу шеърни бундан аввал ҳам тинглаганман. Ўшанда ҳам бу «ижодкор» қайсидир раҳбарнинг шаънига мадҳия ирод қилиб, айни шу шеърини ўқиганди…\n…Вақтинг кетди, нақдинг кетди. Чиндан ҳам ижодкор бўлсанг, минбарни қучоқламай, бирор тузукроқ асар ёзсанг-чи! Шу дамга қадар сариқ чақага арзимайдиган «асар»ларинг билан адабиётни «лойқалатиб» келдинг! Йилтироқ муқовали китобларинг ҳалиям китоб дўконларини банд қилиб ётибди. Ҳар томонлама танилиб бўлгансан, сенинг қандай одамлигинг барчага аён. Энди бундан буён ёшларга йўл бер! Ҳаётингда лоақал бир марта жўмардлик қил — сайланмаларингни нашр қилдирма! Қанча истеъдодлилар пана-пастқамда, китобларини нашр қилдира олмай, камхаржликдан қисиниб юришибди. Ўшаларга ҳиммат қил!\nБулар бир менинг гапларим, бир ўзимнинг фикрларим эмас. Булар — адабиётни муқаддас билган ҳар бир юртдошимизнинг ҳайқириғи! Мақсадимиз – маддоҳларнинг, минбарпараст “ижодкор”ларнинг кўзларини очиш, инсофга чақириш.\n«Маърифат саодати» газетасининг 2018 йил 2 апрел сонидан олинди\nTagged маддоҳлар, маддоҳлик, Сотволди РАЖАБОВ (Соҳиб МАНЗУР)\n← СЛОНОВЛАР, НЕСЕРДИНЛАР, МАРДАНЛАР…\nҚАРСАК САРҚИТ ЭМАСМИ? →


Ҳаж ҳам бизнесга айландими?\n3-10 декабрь кунлари ўзбекистонлик 5 мингдан ошиқроқ мусулмон муқаддас ҳаж зиëратини адо этиш ниятида Саудия Арабистонига келди. 27 миллионлик халқ учун бу квота кам экани айтилаётир.\nШунинг учун квотага тушмаган ўзбекистонлик айрим мусулмонлар ҳажга бориш учун бошқа йўллардан фойланмоқда. Айрим хабарларга кўра, куни-кеча Қирғизистоннинг Ўш шаҳри аэропортида Ўш-Теҳрон-Жидда йўналиши билан учаëтган самолётга чиқишга уринган ўзбекистонлик 71 ёшли аëл сохта қирғиз паспорти билан қўлга олинган.\nКексa онахоннинг ҳаж ниятида бундай қалтис ҳаракатга қўл уриши Ўзбекистон мусулмонларининг ўз ватанида ҳаж зиëратини адо этиш борасида жиддий муаммоларга дуч келаëтганини яна бир бор ошкор қилди.\nФарғоналик инсон ҳуқуқлари ҳимоячиси Абдусалом Эргашев онахоннинг бундай қонунбузарликка қўл уришига зиёратчилар Ўзбекистон ҳукумати ташкил қиладиган гуруҳга қўшилиш учун жуда кўп расмий ва норасмий чиғириқлардан ўтиши кераклиги, бунга ҳажни истаганнинг бари ҳам қодир эмаслигини билдирди.\n“Ҳажга бориш учун фақат маҳалла қўмиталари, маҳаллий жомеъ масжидлари тавсияси орқали рухсат берилади. Кўпчилик учун бу ғалвирлардан ўтиш қийин бўлади. Жойларда ҳажга бориш истагидан бўлганлар квотадагидан анча кўп. Аслида Саудия Арабистони рухсати билан ҳар йили Ўзбекистондан 25 мингга яқин одам ҳажга бориши мумкин. Аммо Ўзбекистон ҳукумати бу квотани 5000 атрофида белгилагани боис, кўпчилик бошқа йўлларни тутишга мажбур бўлади”,- дейди А.Эргашев.\nБундан ташқари, унинг таъкидлашича, ҳаж сафари масаласи ҳам коррупциялашган, яъни зиёратни уюштирувчиларга пора беришга тўғри келади.\nМарказий Осиë мамлакатларидаги дин эркинлиги вазиятини муттасил кузатиб келаëтган “Форум 18” ташкилоти таҳлилчиси Феликс Корли бу порахўрлик ҳукумат бўлажак ҳожилар учун ўрнатган квота маҳсули эканини таъкидлайди.\n“Марказий Осиëнинг Ўзбекистон каби айрим давлатларида ҳукумат кимнинг ва неча киши ҳажга боришига чеклов ўрнатган. Бундай чекланган зиëратчилар сафига қўшилиш учун эса ҳажга боришни истовчилар ë мутасаддиларга пора бериши ëки тепада ўтириб, бир оғиз гап билан ҳаж эшикларини очиб берадиган ўз одамига эга бўлиши лозим”,- дейди ғарблик кузатувчи.\nАбдусалом Эргашев ҳам бундай тажриба мустақилликдан бери мавжудлиги ва йил сайин кучайиб бораëтганини айтади.\nОддий ўзбекистонликлар ва мустақил кузатувчиларнинг ҳаж зиëратини ташкиллаштирадиган тизимларда порахўрликнинг авж олгани ҳақидаги бундай танқидларини мазкур сафар учун масъул бўлган Ўзбекистон Вазирлар Маҳкамаси ҳузуридаги Дин ишлари қўмитаси кўпдан инкор қилиб келмоқда.\n“Ҳаж масаласида бунақа ишлар қилинмайди, буни одамлар гапирса гапираверсин. Бу улуғ ибодат ва биз ҳам савобларига шерик бўлайлик, деб қўлдан келганча одамларга ëрдам қилиш ҳаракатида юрибмиз. Бунга пора аралашаётгани ҳақидаги гарлар мантиққа зид”,- деди қўмита вакили.\nЎзбекистондаги кузатувчиларнинг айтишича, 2007 йили ҳукумат ташкиллаштирган гуруҳ сафида ҳажга бориш нархи бир одамга 3 миллион сўм атрофида бўлган. Бунча пулни ҳукумат кассасига тўлаган кўплаб зиëратчилар, яна 2-3 минг доллар миқдорида, халқ тили билан айтганда, шапкаси, яъни порасини ҳам тўлашга мажбур бўлган. Охир-оқибатда 5 минг доллардан ошиб кетадиган бундай харажатга ҳамманинг ҳам қурби етмагач, кўплаб ўзбекистонликлар 71 ёшли онахон каби ҳажга боришнинг бошқа йўлларини қилишга уринган.\n“Водийдаги ҳажга борувчи кишилар Қирғизистон орқали кетишга ҳаракат қилади. Лекин бу энг азобли ва машаққатли йўллардан бири. Бу ерда ҳам ўзбекистонликлар Қирғизистон фуқароларига қўйилган нархдан анча баланд пул тўлайди. Қолаверса, ҳажга бориб келгунга қадар ўзбекистонлик ҳожилар бошқаларга қараганда кўпроқ хўрланади, йўлларда тўсиқлар, самолëтга чиқиш ëки машинада чегарадан ўтиш учун улар яна пора бериш ва қўшимча харажатлар қилишга мажбур бўлади”,- дейди А.Эргашев.\nУнинг билдиришича, ўтган йили ҳаж зиëратини ташкиллаштириш тепасида турган мутасаддилар қора курсига ўтиртирилди ва бу борада ҳукумат ва халқ маблағларини суистеъмол қилгани учун жазоланди, деган гаплар тарқагандан кейин одамлар бу йил энди аҳвол ўнгланиб, поралар йўқ бўлар, деб умид қилган эди. Аммо бу йил ҳажга бериш учун талаб қилинаëтган пора ўтган йилдагига қараганда икки марта ошиб кетган.\nҲаж йўлида пора бериш ҳам, мусулмонларнинг ҳаж зиëратини назоратга олиб, унга таъмагирликни қўшиш ҳам ҳаж зиëрати фарзларига зиддир.


Ҳарри Кейн: Мақсадим бир йилда яна 100 та гол уриш - Offside.uz – Offside'да бўлинг, офсайдда қолманг!\nҲарри Кейн: Мақсадим бир йилда яна 100 та гол уриш\n"Тоттенҳем" бугун ўз майдонида "Сток Сити"ни йирик (4:0) ҳисобида мағлубиятга учратди. Учрашувда "шпорлар" ҳужумчиси Ҳарри Кейн хетт-рикга эришиб, "Тоттенҳем"нинг ғалабасига катта ҳисса қўшган футболчилардан бири бўлди. Футболчи учрашув якунланганидан сўнг ўйин ҳақидаги фикрларини билдириб ўтди.\n"Чоршанба кунги Европа Лигасидаги ўйинда профессионал фаолиятимдаги 99 тўпни киритганимдан хабар топгандим. Бундай натижага эришиш ёқимли ҳолат. Мақсадим шу йилнинг ўзида яна 100та гол уриш дейди", — Кейн BBC Sport ахборот порталига.\nМаълумот учун, айни вақт Кейн ҳисобида АПЛ чемпионатида киритилган 17 та гол мавжуд.\n26/02, 22:19 0


Олимлар ичак саратонидан ҳимояланиш усулини аниқлашди - Hidoyat.uz\nАсосий саҳифа Мақолалар Олимлар ичак саратонидан ҳимояланиш усулини аниқлашди\nЧоп этилди Avgust 29, 2019 Олимлар ичак саратонидан ҳимояланиш усулини аниқлашдиda fikr bildirishni o'chirish\nҲафтасига иккита порция йогурт истеъмол қилинса эркакларда аденома (зарарли ўсимта) ривожланиш хавфини камайтиради. Бу ўсимталар пайдо бўлиши натижасидаи ичак саратонини келтириб чиқариши мумкин. Бундай хулосага америкалик олимлар келишди.\nМунтазам йогурт истеъмол қилган эркаклар, умуман бу маҳсулотни истеъмол қилмаган кишиларга нисбатан саратон келиб чиқарадиган йўғон ичак аденомаси ривожланиш хавфини 26 фоизга камайтирди.\nТадқиқотда 32,6 минг эркак ва 55,7 минг аёл қатнашди. Уларнинг соғлиғи аҳволи 26 йил давомида кузатилди.\nҲар 4 йилда улардан ҳаёт тарзи ва овқатланиши, шу жумладан йогурт истеъмол қилиши ҳақида батафсил маълумот олинди. Шунингдек, ичак эндоскопия текшируви ўтказилди.\nОлинган маълумотларга қараганда, йогуртнинг ижобий таъсирини ўрганиш мақсадида кейинги тадқиқот ўтказиш зарурлигини кўрсатди.\nСабаблардан бири бу йогурт таркибида Lactobacillus bulgaricus ва и Streptococcus thermophilus бактериялар мавжуд бўлиб, улар ичакда саратонни келтириб чиқарувчи кимёвий моддалар миқдорини камайтириши мумкин.


Жинсий алоқа пайтидаги катта-кичик нохушликлар ҳақида аёлларнинг очиқ гапиришга уялишлари рост. Аммо бу жинсий ҳаёт сифати ва жуфтликларнинг ўзаро муносабатларига салбий маънода таъсир этаётган бўлса, албатта, чорасини кўриш зарур.\nБатафсил... Янги шарх қўшиш Бир йилдан буён ҳайз кўрмайман...\nБу гал аёллар саломатлиги ҳамда “нозик масалалар”га оид саҳифамизни муштарийларимизнинг мурожаатлари асосида тайёрлашга қарор қилдик. Саволларга олий тоифали шифокор, акушер-гинеколог Райҳон САЛОМОВА жавоб беради.\nБатафсил... Янги шарх қўшиш «Қизим, сенга айтаман...»\nЭнди катта қиз бўлиб бораяпсан, болам, — дейман кундан-кун дуркунлашиб, бўйи бўйимга етиб бораётган қизимга қараб. Рости, ундаги бу ўзгаришлар мени бир томондан қувонтирса, бошқа томондан хавотирга ҳам солади. Бундай ҳисни, аслида, ҳар бир она юрагидан ўтказади.Батафсил... Янги шарх қўшиш Гинекологга 11 савол\nБатафсил... Comments (6) Аёл эркакка айланиб борса....\nОдамлар суҳбатидан кимнингдир “Эркаклаб кетгани” ҳақидаги сўзлар қулоғингизга чалинган бўлса керак. Тушунган аёл гап нима ҳақидалигини фахмлашга улгурди. Аммо билмаганлар учун аёлнинг эркаклаб кетиши деб, бу унинг организмида эркаклик гормони яъни тестостероннинг меъёрдан ортиб кетишига айтилади.Батафсил... Comments (1) Гинеколог кўригидан ўтиш учун 6 сабаб\nБаъзи аёллар ҳайз циклининг бузилиши, бел ва киндик остидаги оғриқ, оқчил (молочница)ни одатий ҳолдек қабул қилишга ўрганиб қолишган. Гўёки шундай бўлиши керакдек. Тана «шифокорга бораман» деб «SOS» хабарини берганида унга қулоқ тутинг.\nБатафсил... Янги шарх қўшиш Ой кунлари тартиби нега бузилади?\nБатафсил... Янги шарх қўшиш Контрацептив таблеткаларнинг 7 фойдаси\nБатафсил... Comments (4) ОЙ КУНЛАРИ ҲАҚИДА 5 САВОЛ\n— Ой кунларини назорат қилувчи тақвим нега тутилади?Батафсил... Comments (1) Кайфиятингиз гармонларга боғлиқ\nАёл организмидаги гормонлар нафақат ташқи қиёфа, балки характер ва кайфиятга ҳам ўз таъсирини ўтказади. Қонида эстроген гормони даражаси пастроқ аёлларнинг жаҳли тезроқ, кайфияти ўзгарувчан бўлади. Бежиз юнончадан таржима қилганда эҳтирос қўзғайман, деган маънони билдирмай-да. Окситоцин гормони эса оналик инстинктини уйғотиб, табассум чақиради.Батафсил... Янги шарх қўшиш Бошқа мақолала...\nОй кунлари безовталиклари


Хабиев Мустафо Собировичнинг ибратли ҳаёти !\nОдатда, кексаларимиз айрим инсонга бахо берганда «палаги тоза» деб айтишади. Ички юқумсиз касалликлари ва диагностика кафедраси доценти ва мазкур кафедра мудири Хабиев Мустафо Собирович номи тилга олинганда ҳам беихтиёр ҳаёт ҳақиқати сифатида ана шу ибора инсон қалбида намоён бўлади.\nУстоз, 1928 йил 27 ноябрь куни Самарқанд шаҳрида Собир ота ва Омина ая хонадонида таваллуд топганлар.\nХабиев Мустафо Собирович, ветеринария соҳасидаги фаолиятини 1944-1947 йилларда Самарқанд зооветеринария техникумини ва 1947-1952 йилларда Самарқанд қишлоқ хўжалиги институти ветеринария факультетини тугатиб Ветеринария Врачи мутахассислигини олган.\nМ.Хабиев иш фаолиятини 1952-1954 йилларда Тожикистон Республикаси Варзоб туманида ветеринария врачи вазифасидан бошлаган. 1955-1958 йилларда Самарқанд вилояти Пастарғом туманида ветеринария врачи лавозимида ишлаган. 1958-1959 йилларда Самарқанд қишлоқ хўжалиги институти Ички юқумсиз касалликлари ва диагностика кафедраси ординатор врачи, 1960-1969 йилларда Самарқанд қишлоқ хўжалиги институти Ички юқумсиз касалликлари ва диагностика кафедраси ассистенти, 1969 йилда Ашхабод шаҳрида (Химоя мавзуси Влияние твёрдой головни ячменя на процессы размножения лабораторных животных. Совместно с профессором Ибрагимовым работал над научным исследованием: Влияние триходесмы седой на сельхозживотных (крупный рогатый скот и свиней), Лобаратория хайонлари кўпайиш органларига арпа бошоғидаги қора куя устилаго ва триходесмо токсикозларининг таъсири мавзусида професср Х.З.Ибрагимов билан биргаликда (чўчқа ва йирик шохли ҳайвонларда)) ветеринария фанлари номзоди диссертациясини ҳимоя этган.\nШу билан бирга Мустафо Собирович 1971-1996 йилларда Ички юқумсиз касалликлари ва диагностика кафедраси доценти, 1987-1990 йилларда Ички юқумсиз касалликлари ва диагностика кафедраси мудири лавозимларида ишлаган.\nИнститутнинг толиб ва талабаларига, ветеринария мутахассисларига Ички юқумсиз касалликлар, Радиобиология, Клиник диагностика ва рентгенология фанларидан дарс берган.\nШунингдек, Илмий ишлар бўйича декан ва партбюро ўринбосари ҳамда сиёсий тарбиявий ишлар бўйича гурухларда раҳбар бўлган. Доимий ветеринария соҳасида ишлаб чиқариш амалиётида ёрдам кўрсатганлиги туфайли “Меҳнат фаҳрийси” ва “СССР қишлоқ хўжалик аълочиси” медаллари билан мукофотланган.\nМустафо Собировичнинг турмуш ўртоқлари Фахрутдинова Сара Шарифжановна Самарқанд Давлат университининг Биология факультетини тугатган ҳамда\n1953-1965 йилларда Чархин посёлкасида ўрта мактабнинг директор ўринбосари, посёлка совети депутатлигига сайланган ва 1965-1983 йилларда Самарқанд Кооператив техникуми ўқитувчиси лавозимида ишлаган.\nМустафо Собирович ва уларнинг турмуш ўртоқлари ҳозирги кунда нафақада. Устоз ва Сара Шарифжановна хавас қилса арзигулик ибратли оила, икки ўғил ва битта қиз фарзанд ҳамда 6 нафар набираларининг Бобожони ва Бувижонисидир.\nДомла хали ҳам Сизнинг профессорларга хос, чуқур билим эгаси сифатида дорилар рецепти ва таъсир механизмини донишмандларча тушунтирганлигингиз қулоғимизда ўчмас из қолдирган. Айниқса антибиотик ва сульфаниламид препаратлари пенициллин, стрептомитцинларни таъсирини тушунтирганингизда, буйрак учун сут қўшиб ичирилса самарадорлиги юқори бўлишини таъкидлаганингиз хали хам ёдимизда.\nСизнинг ибратли хаётингиз, фарзандлар тарбияси, ветеринария врачларини тайёрлашдаги фаолиятингиз олимлигингиз, устозингиз рахматли Хаким Захидович Ибрагимовга ва шогирдларингизга меҳрибонлигингиз тахсинга сазовор. Сизга Оллохнинг инояти сифатида жуфти халол рафиқангиз Сара Шарифжановна умрингиз узоқлигига асосли далилдир.\nМухтарам домла, Азиз устоз Сизнинг камтарона кўп қиррали фаолиятингиз файласуф учун-кенг бир фазо, Ақл учун-буюк машқ майдони, Китоб мухлислари учун-унутилмас хотира, Маъносига тушунадиган Ветеринария мутахассислар учун-ажойиб бир илму хикмат ва ибрат хазинасидир.\nХурматли, Мустафо Собирович биз шогирдларингиз Сизни улуғ ёшингиз билан табриклаб, ғурурланиб, ибрат олиб, яратган-буюк Оллохдан Сизга яна шунча умир беришини тилаб қоламиз деб шогирдларингиз.\nПросмотров: 307 Скачать в PDF Версия для печати Наверх


Ўзбек тилидаги илк соф лингвистик илмий-тадқиқот | Правда Востока Online\n– Яқинда ана шу асарнинг янги нашри туркий тиллар тарихининг билимдонларидан бири Қосимжон Содиқов таҳлили, табдили ва талқини остида чоп этилди, – деди филология фанлари доктори Қудратулла Омонов ЎзА мухбири билан суҳбатда. – “Академнашр”да чоп этилган мазкур китобда асарга бағишланган тадқиқот, “Mуҳокамату-л-луғатайн”нинг илмий транскрипцияси, ҳозирги ўзбек тилига соддалаштирилган ўгирмаси, асарда ишлатилган илмий атамалар сўзлиги берилган. Илова сифатида Париж ва Тўпқопи нусхаларининг факсимили ҳам келтирилган. Туркологиядаги энг сўнгги илмий қарашларга таянилган китобда сўзларнинг ўқилиши, талаффуз шаклларида ўзгаришлар киритилган. Асар матни лотин алифбоси асосидаги халқаро илмий транскрипцияда берилган бўлиб, бу Навоий асарлари биринчи бор ана шу транскрипцияда илмий татбиқ этилиши муҳим аҳамиятга эга.


07:00 / 09.07.2019 731 pdf Ўқиш режими + -\nМаслама ибн Абдулмалик Умар ибн Абдулазизнинг ҳузурига келди. Унинг эгнида Миср чойшабидан кийим бор эди. Халифа Умар ибн Абдулазиз: «Буни неча пулга олдинг, Абу Саъид?» деб сўради. Маслама унинг нархини айтди. Халифа: «Нархини бироз туширсанг обрўйинг камайиб қолармиди?» деди. Маслама: «Йўқ», деди. Халифа: «Нархига яна қўшиб берсанг обрўйинг кўтарилиб қолармиди?» деди. Маслама: «Йўқ», деди. Халифа: «Билиб қўй, Маслама, савдолашишнинг афзали бадавлат бўла туриб савдолашишдир. Кечиришнинг афзали жазолашга қодир бўла туриб кечиришдир. Мулойимликнинг афзали волий (ҳоким) бўлгандан кейинги мулойимликдир», деб унга насиҳат қилди.\n20:30 / 08.07.2019 2172\n09:00 / 09.07.2019 1059\nАҚШнинг Мичиган штатида ўтказилган тадқиқотдан шу нарса маълум бўлдики, 95 фоиз одам қўлларини жуда кам ҳоллардагина ювар, ўшанда ҳам нотўғри кўринишда ювар давоми...\n2403 18:10 / 22.02.2019\n613 11:00 / 10.08.2019\nАллоҳ таоло Нисо сурасида марҳамат қилади .Эй иймон келтирганлар Бирбирларингизнинг молларингизни ботил йўл билан еманг, 29оят.Бировнинг молини ботил давоми...\n1776 10:00 / 21.12.2018\nАллоҳни зикри ила қалблар ором олгай\nАллоҳ таоло Қуръони Каримда шундай марҳамат қилади Улар иймон келтирган ва Аллоҳнинг зикри ила қалблари ором топганлардир. Огоҳ бўлингким, Аллоҳнинг зикри давоми...\n640 15:00 / 13.11.2020


Аёл кишига қўл кўтаришга ким рухсат берди? - Musulmonlar\nҚуръон ТаҳрифиОила ҳаётиТадқиқотлар\nАёл кишига қўл кўтаришга ким рухсат берди?\nБаъзи бир китобларда аёлларни уришга Қуръонда рухсат берилган, деб битта оятни далил қилиб келтиришади. Аммо бу оятда, аёлларни куч билан мажбурлаб ушлаб туришга ва сўзсиз бўйсунмаса уриш керак деган нарсага умуман рухсат берилмаган. Оятдаги калималарга баъси бир кимсаларни нотўғри маъно берилиши натижасида, аёлларга қўл кўтариш, уларни куч ва зўравонлик билан мажбуран бўйин эгдириш каби ҳақсизликларга йўл қўйилган. Энди оятнинг асл маъноси билан танишиб чиқамиз.\nوَاللَّاتِي تَخَافُونَ نُشُوزَهُنَّ فَعِظُوهُنَّ وَاهْجُرُوهُنَّ فِي الْمَضَاجِعِ وَاضْرِبُوهُنَّ ۖ فَإِنْ أَطَعْنَكُمْ فَلَا تَبْغُوا عَلَيْهِنَّ سَبِيلًا ۗإِنَّ اللَّـهَ كَانَ عَلِيًّا كَبِيرًا\n«Ажрашиб кетишидан хавфсираётган аёлларингизга кўнглига ёқадиган гап гапириб, ётоқларидан айрилиб, уларни тинч қўйиб туринглар. Шунда улар сизларни кўнгилдан қабул қилсалар, уларга нисбатан бошқа йўл изламанглар . Аллоҳ Улуғдир, Буюкдир.» (Нисо 4/34)\nҚуръондаги ўзаро бир-бирига боғлиқ бўлган оятларни бир-биридан айириб узиб олиб маъно бериш ва алоқадор оятларни биргаликда ўқиб-тушуниб ҳукм чиқармаслик оқибатида, кечириб бўлмас хатолар ўртага чиққан. Натижада, Исломда аёлларга бамисоли жория ва чўрилардек муомала ва муносабатда бўлиш жараёни ўртага чиққан ва бундай нотўғри ҳуқуқдан эркаклар фойдаланиши мумкин деган қоида ўйлаб чиқилган.\nЭнди эса, аёлларга қўл кўтарилишига, уларни куч ва зўравонлик билан ушлаб туришга, айтганини қилмаса уриб қилдиришга йўл очиб берилишига сабаб бўлган таржималарни кўриб чиқамиз:\n“Хотинларингизнинг итоатсизлигидан қўрқсангиз, аввало уларга панд-насиҳат қилинглар, сўнг (яъни насиҳатларинг кор қилмаса) уларни ётоқларда тарк қилингиз(улар билан бир жойда ётманг, яқинлашманг), сўнгра (яъни шунда ҳам сизларга бўйин сунмасалар) уринглар. (Яна бир таржимада: “Мажруҳ бўлмагудек уринглар”) Аммо сизларга итоат қилсалар, уларга қарши бошқа йўл ахтарманглар. Албатта, Аллоҳ энг юксак ва буюк бўлган зотдир.”\nЭнди бу оятга берилган маъно ва таржималарни ўрганиб чиқамиз.\nБу таржимада оятдаги “нушуз” калимасига бошқа оятлардаги нушуз калимасига берилган маънога қарамасдан “Итоатсизлигидан” деб маъно берилган. “Итоатсизлигидан қўрқсангиз” деган гап, яъни Аёлларни эрларига мажбурий итоат қилиши керак, деган ҳукм ва маъно қаердан олишган?! Нушуз калимасини асл ва тўғри таржимаси “ажрашиб кетиш” эканини эса Мужодала сурасининг 11- ва Нисо сурасининг 12- оятларидан билиб оламиз. Бундан ташқари ал-Айн сўзлик китобида нушуз калимасига ажрашиб кетиш деб маъно берилган. Ҳамда, Қуръони Каримнинг бирорта ҳам жойида аёлларни эрларига мажбурий бўйсундириш керак, деган оят йўқ-ку! Ислом динида айтганини сўзсиз бажариш фақатгина Аллоҳга бўлади. Аллоҳни Элчиси Муҳамад алайҳиссаомни (росуллик нуқтаи назаридан келиб чиқиб) ва мусулмон бўлган ўз ишининг усталари (улум-амр)ни сўлзарини эса кўнгилдан қабул қиламиз. Аллоҳдан бошқа ҳеч кимни айтганини сўзсиз бажармаймиз, чунки “Ийяка наъбуду” деб сўз берамиз ҳам эркак ҳамда аёлимиз. Айтган гапини сўзсиз бажаришга ибодат дейилади.\nИсломда ичичдан чиқариб қилинмаган, яъни кўнгилдан қилинмаган ҳар қандай иш Аллоҳнинг ҳузурида қабул қилинмайди. Мусулмон кишининг қилган ҳар бир ишида самимият ва холислик шарт. Агар аёлини уриб/калтаклаб мажбурий бўйсундириш керак бўлса, Исломдаги ихлос, самимият ва меҳр-муҳаббат мавзуларини олиб ташлашга тўғри келиб қолади.\nОят давомида “Сўнг (яъни насиҳатларинг кор қилмаса)” деб, оятдаги “ва” ҳарфга сўнгра деб маъно берилган. Оятдаги маъно оқиши эса давомлиликни ифодалайди.\n“Сўнгра (яъни шунда ҳам сизларга бўйин сунмасалар)” деб бу ерда ҳам юқоридагидек “ва” ҳарфга сўнгра деб маъно берилган ва буни янада бузиш учун “шунда ҳам сизларга бўйин эгмасалар” деб чуқурлаштирилган. Юқорида айтиб ўтганимиздек; эрига мажбурий ҳолатда, урилиб/калтакланиб бўйин эгиш деган нарса Аллоҳни динида йўқ.\n“(Мажруҳ бўлмагудек даражада) урингиз”, деган таржимадан кейин ҳамма нарса остин-устун бўлиб кетади. Ўттизга яқин маънони ўз ичига олган “зорб” калимасига, танлаб-танлаб “уриш, калтаклаш” деб маъно бериб юборишган.\n“Аммо сизларга итоат қилсалар”, деб оятдаги итоат калимасига ўзбекча маъно бериб таржима қилмасдан “итоат”ни ўз ҳолича ташлаб қўйиш оқибатида оят охирида яна бир хатога йўл қўйилган. Бу жумлалар уриб-калтаклангандан кейинги жумлалардир. Ахир, Ислом динида итоат ичдан/қалбдан бўлиши керак, бировни уриб бир ишни қилдирилса, энди у ишга итоат дейилмайди, аксинча икроҳ яъни мажбурлаб бажартириш дейилади.\nБу оятдаги “зорб” калимасига “уриш/калтаклаш” деб маъно бериш, ҳам Қуръонни ҳамда бу оятни ички маъно бутунлигига мутлақо зиддир.\nБу оятни тўғри тушунишимиз учун, Исломий оилалар калтак ва қийноқдан эмас, балки марҳамат, севги, бир-бирига меҳр билан талпинишдан иборат бўлиши кераклигини билдирган қуйидаги оятни келтирамиз.\n“Аллоҳнинг оятларидан/кўрсатмаларидан яна бири шуки: У сизларга кўнгилларинг ором топиши учун ўзларингиздан жуфтлар яратиб берди ва ораларингизда меҳр-муҳаббат ва марҳамат ўрнатди. Тушуниб етган бир жамият учун бунда оятлар (муҳим кўрсатмалар) бордир.» (Рум 30/21)\nЯна бир оятда шундай буюради Аллоҳ:\nيَا أَيُّهَا الَّذِينَ آمَنُوا إِنَّ مِنْ أَزْوَاجِكُمْ وَأَوْلَادِكُمْ عَدُوًّا لَّكُمْ فَاحْذَرُوهُمْ ۚ وَإِن تَعْفُوا وَتَصْفَحُوا وَتَغْفِرُوا فَإِنَّ اللَّـهَ غَفُورٌ رَّحِيمٌ\n“Эй Мўминлар! Жуфтларингиз ва фарзандларингиз орасида сизларга душманлик/ҳаққингизга кўз тикиб турадиганлари ҳам учраб туради. Уларга нисбатан диққат-эътиборли бўлинглар. Агар уларни қилган камчиликларини беркитиб, (худди у ишни қилмагандек, уларга) янги бир саҳифа очсангиз ва қилган хатоликлари учун уларни жазоламасангиз, билинки, Аллоҳ ҳам сизларни хатоларингизни кечиради ва марҳамат қилади.” (Тағобун 64/14)\nБу оятда Аллоҳ таоло эркак киши оилада аёли ва фарзандларига қаттиқ эътиборли бўлиши кераклигини, бир-бирини камчиликларини беркитиб-яширишни ва доимо уларга очиқ юз билан муомала қилиши кераклигини буюрмоқда. Агар юқоридаги оятга «уринглар» деб таржима берилса, бу оят билан у оят ўртасида катта зиддият келиб чиқади ва Аллоҳни Китобига шубҳа билан қарашга, мазлумаларни хаёлига Аллоҳни зотига хос бўлган адолат сифатига шубҳа билан қараш деган нарса сабаб бўлиб қолади.\nБу оятга кўра, оилавий турмуш тарзининг жараёни меҳр-муҳаббат ва бир-бирига марҳамат кўрсатишдан иборатдир. Агар уриб-калтаклаб, мажбурий бўйсундиришни қабул қиладиган бўлсак, бу оятдаги маънони бутунлай аксини кўрсатган бўлади. Уриб бўйин эгдиришда қандай меҳр-муҳаббат ва қандай марҳамат бўлиши мумкин?! Фақатгина сохта севги ва мунофиқона иш бажаришдан бошқа нарса ҳосил бўлмайди. Бу нарса бир оилага фақатгина зиён ва заҳматдан ва бахтсизликдан бошқа нарса олиб келмайди. Калтакланган аёл қалбида эрига нисбатан қандай қилиб оятдагидек маваддат ва раҳмай уйғониши мумкин?!\n “Нушуз – Ажрашиб кетиш” (алъ-Айн), Мужодала 58/11, Нисо 4/128.\n وعظ =واعظ – Чиройли ва хушмуомалалик билан кўнглига ёқадиган панд-насиҳат қилишдир. Бунинг акси эса وعد = وعيد ва نذير дейилади, бу эса; қўрқитиш, ёмон оқибат ҳақида гапириб огоҳлантириш, оғир сўзлар билан ёмон ишлардан қайтаришга сўз билан уринишдир.\n Эркак киши ётоғидан айрилишининг сабаби, ҳам хотинининг қарорига аниқлик киргизади ва ажрашмоқчи бўлиб турган эридан ҳомила бўлиб қолмасликни олди олинади. Шундай қилиб, ярашиб кета олмайдиган ва оилани давом эттира олмайдиган эр-хотиндан фарзанд туғилиб қолиб, жамиятга бир етим бола келтиршни олди олинган бўлади.\n “Тинч қўйинг” деб таржима қилинган соз “ضرب = зорб” бўлиб, бир нарсани бошқа бир нарсани устига қўйиш ёки мустаҳкамлаш дегани бўлади. Ҳар доим ҳар нарса учун қўлланилган “зорб” калимасининг маъноси, урилган ёки мустаҳкамланган нарсага кўра ўзгариб боради. “Зорб” калимасининг ўттизга яқин фарқли маъно ва таржимаси бор. Аммо бу калимага Туркий забон миллатлар бу зарб калимасига аксарият ҳолларда уриш/калтаклаш маъносини берадилар.\n “Кўнгилдан қабул” деб таржима қилган калима “итоат”дир, унинг зидди “икроҳ”дир, бу эса куч билан бажартириш дегани. Исломда бунга асло йўл қўйилмаган. Қаранг: Бақара 2/229.\nЗўравонлик Қуръон таҳрифи Оила\nОта-онаси қилган гуноҳнинг касри (касофати) боласига урадими?


ЎзА - "Тоза ҳудуд" – ободликка хизмат қилади\n13.07.2018 19:30 Чоп этиш версияси\n– "Тоза ҳудуд" давлат унитар корхонаси ва унинг жойлардаги филиалларида 10 мингдан ортиқ киши меҳнат қилади, – дейди Ўзбекистон Республикаси Экология ва атроф-муҳитни муҳофаза қилиш давлат қўмитаси раиси ўринбосари О.Адҳамжонов. – Соҳада замонавий методлар қўлланилаётгани иш самарадорлигини оширмоқда. Мамлакатимизда тизимга қаратилаётган доимий эътибор ходимларни янада ғайрат билан ишлашга ундамоқда. Шу ўринда аҳолининг ҳам тозаликка муносабати ўзгараётганини алоҳида таъкидлаш лозим. Нуротада топширилган мазкур маъмурий бино юртимизда “Тоза ҳудуд” ДУК учун қурилган иншоотларнинг дастлабкисидир. Келажакда ҳар бир филиал ўз биносига эга бўлади.\nМазкур объект 600 миллион сўм маблағ эвазига “Ашраф” хусусий корхонаси томонидан бунёд этилди. Туман ҳокими Ж.Ҳамроев ҳудудда экологик ва санитар ҳолатни яхшилашга қаратилган дастурлар хусусида тўхталиб, соҳа ходимларига келгуси фаолиятида муваффақият тилади.\nБу каби саъй-ҳаракатлар юртимизда экология ва санитария муҳитини яхшилаш, аҳоли саломатлигини мустаҳкамлаш, шаҳар ва қишлоқларимизнинг янада обод ва кўркам қиёфа касб этишига хизмат қилади.


Чанг бизни кўринмайдиган, баъзан эса кўринадиган булут билан қуршаб олади. Биз нафас олаётган ҳавода доим чанг бўлади. Чанг-бу ҳавоводаги турли ўлчамдаги муаллақ қаттиқ зарралардир. Чангнинг йирик зарралари тез чўкади, 2,5 ҳажмдаги майда зарралар эса кам чўкади ва муаллақ холатда узоқ вақт туриб қолади. Республика иқлими ва географик жойлашуви қўшимча муаллақ зарралар пайдо бўлишига ва уларнинг атмосферага тушишига таъсир кўрсатади. Ноқулай метеошароитлар –штиль, юқори ва паст даража факторлари, ёғинларнинг йўқлиги, шунингдек, шаҳарлар атмосфера ҳавосида ифлослантирувчи моддаларни тўпланишига шароит яратади.\nАсосан шаҳар аҳолисини чанг бўронлари вақтидаги қум ва тупроқ зарралари қамраб олмайди, индустриал келиб чиққан муаллақ заррачалар қамраб олади, улар қурилиш ишлари, автотранспорт ташламалри, атомобиль шиналарининг асфальтгга ишқаланишидан шакилланади. Дарахтларни кесиш, йўл трассалари атрофида майсазорларни суғормаслик, кўчаларни ўз вақтида тозаламаслик ҳаво сифатини яхшиланишига имкон туғдирмайди.\n2021 йил 17 ноябрдан 24 ноябргача атмосфера ҳавоси ифлосланиши мониторинги маълумотлари бўйича Тошкент шаҳрида чанг концентрацияси руҳсат этилган меъёрнинг 0,9 дан 1,3 гача оралиғида бўлди.\nҲар доим таъкидлангандек, чанг зарраларининг аҳоли саломатлигига зарарли таъсирини камайтириш учун шаҳарларда ўз вақтида майсазорларни ва йўл трассаларини суғориш, ҳовлиларни кўкаламзорлаштириш, ўз-ўзини юқори тозалаш қобилиятига эга бўлган дарахт ва бута турларидан фойдаланган холда боғ зоналарини яратиш, автойўллар қопланишини яхшилаш, экологик тоза транспорт турлари юришини амалга ошириш, хонадаги чанг миқдорини камайтириш учун эса тез-тез нам тозалаш ишларини ўтказиш ва хонадаги ҳавони намлантириш керак.\n26 Ноябрь 2021 144